
I Dalis. 


Kristaus Bažnyčia. 


Kas tai yra Bažnyčia. 


Pavadinimas kokio nors dalyko paprastai maž- 
daug parodo, kas jis yra, Bet kas yra tai, ką mes va- 
diname Bažnyčia, šis žodis nieko mums nesako. To- 
dėl mes turime aptarti ją kitais žodžiais. 

Krikščionija visų pirma prasiplėtė Graikijoj, kai- 
po labiau civilizuotame ir kultūriškame krašte, Savo 
naują krikščioniškąją bendruomenę, kaip lygiai ir tuos 
namus, kur jie susirinkdavo krikščioniškoms tikybi- 
nėms pareigoms atlikti, graikai savo kalba pavadino 
Ekklėsia — nuo žodžio elklėo — pašaukiu, pavadinu. 
Ekklėsia reiškia pašauktas kur nors žmonių susirin- 
kimas, ypač visuotinis liaudies susispietimas. 

Visi šviesesnieji romėnai gerai mokėjo graikų 
kalbą, iš kurios jie pasisavino krikščioniškajai draugi- 
jai pavadinti žodį ekklėsia, kaip ir mišiose ar litani- 
jose žodžius: Kyrie eleison, Christe eleison — Vieš- 
patie, pasigailėk, Kristau, pasigailėk. 

Mūsų kalboje Bažnyčia reiškia tai pat, ką graikų 
ir lotynų kalbose Ekklėsia, būtent, Kristaus vardu su- 
šauktas be lyties, amžiaus, tautos ir kalbos skirtumo 
žmonių susirinkimas, arba draugija. Kaip graikai ir 

romėnai susirinkimo vietą vadina irgi Ekklėsia, taip 
ir mes Bažnyčią vadiname ne tik krikščionių drau- 
giją, bet ir vietą arba namus, kur ji susirenka. 

lamų, į kuriuos susirenka krikščionių draugija, 
yra neapribotas skaičius — tiek, kiek jų reikia. Bet 
pati Kristaus įsteigtoji draugija viena tėra ir viena te- 
gali būti. Nežiūrint to, kur Bažnyčios nariai susiren- 
ka, nežiūrint to, kad vienas kito niekad nėra matęs 
ir kitas kitam nepažįstamas, — visi priklauso prie tos 
pačios Kristaus įsteigtos Bažnyčios, visi lygiai lai- 
kosi vienų Jo leistų įstatymų. 

Trys yra dabar vienos Kristaus Bažnyčios skyriai. 
Kol jos nariai šiame gyvenime turi stengtis nugalėti visas 
kliūtis bei pagundas ir kovoti su savo sielos prie- 
šais, jie sudaro kovojančią Bažnyčią. Mirusiųjų sie- 
los — vienos kenčia laikinę bausmę uš savo nusi- 
kaltimus skaistykloje ir sudaro kenčiančią Bažnyčią. 
Kitos jau linksminasi danguje; jos sudaro besilink- 
sminančią Bažnyčią. 

Bet tie skyriai tėra laikiniai: po paskutiniojo tei- 
smo dienos nebebus nei kovojančios, nei kenčiančios 
Bažnyčios, o amžinai pasiliks tik viena besilinksm!- 
0 danguje. Jūsų nuliūdimas pavirs džiaugsmu (Jon 


Bažnyčios Įkūrėjas. 


Bažnyčia nėra pripuolamai įvykęs žmonių susi- 
rinkimas, nei jų susitarimu savo tarpe sudaryta ypa- 
tinga draugija. Kiekvienas jos narys, klausydamas 
Kristaus pašaukimo stoti į Jo įsteigtą draugiją, yra 
teisėtai į ją priimamas ir naudojasi visomis jos ma- 
lonėmis. Bažnyčia su visomis savo priemonėmis žmo- 

nėms pašventinti tik Dievo tegalėjo būti įsteigta, nes 
Jis vienas tegalėjo suteikti jai tą galią. 

Kristus nupelnė mums prarastą šventumą; Jis 
tegalėjo įsteigti priemones tam šventumui grąžinti ir 
Jis tegalėjo palikti jas Bažnyčiai. Mes turime Jo pa- 
ties pareiškimą. Pastalysiu savo Bažnyčią, ir nurodo, kokią 
galią jai suteikia: Tau aš duosiu dangaus karalystės raktus; 
ką tu suriši žemėje, bus surišta ir danguje, ir ką atriši žemėje, 
"bus atrišta danguje (Mat. 16, 18—19). 

Matome, jog Kristus vadina savo Bažnyčią Dan- 
“gaus Karalyste. Iš tiesų, yra tai tinkamiausis pavadini- 
mas. Tačiau jau pirmieji krikščionys ėmė vartoti kitą 
vardą, gal būti, dėl politiškų sumetimų, kad neiššauk- 
tų žiauresnių persekiojimų ir įtarimų, esą organizuo- 
jama nauja pasaulinė karalystė, nusistačiusi prieš ki- 
tas jau esančias. Beje, Kristus Pilotui pasakė: Mano ka- 
ralystė ne iš šio pasaulio (Jon. 18, 36). Mes, Kristaus 
Bažnyčios nariai, esame Dangaus Karalystės piliečiai; 
mūsų Karalius yra Viešpats Jėzus, kuris karaliauja 
ant mūsų, nors neregimu būdu. Šiai aš esu su jumis 
per visas dienas iki pasaulio pabaigos (Mat. 28, 20). Todėl 
Šventasis Tėvas Pius XI matė reikalą įsakyti ypatingą 
Kristaus Karaliaus šventę. 


Bažnyčios reikalingumas. 


Jei Kristus įkūrė savo Bažnyčią, tai ne be rei- 
kalo tai padarė. Kaip Kristaus įsikūnijimas buvo rei- 
kalingas mūsų Išganymui, taip lygiai reikalingas buvo 
ir Jo Bažnyčios įkūrimas, nės po Išganytojo žengi- 
mo į dangų ji veda toliau išganymo darbą ir ves iki 
pasaulio pabaigos. Bažnyčia yra Kristaus vietoje. Jai 


Jis suteikė savo dieviškąją galią žmonėms išganyti 
reikalingą. Kaip Iėvas mane siuntė, taip ir aš jus“ šiunčių 
(Jon. 20, 21). 

Tokią pat pasiuntinybę yra gavusi iš Dievo Sū- 
naus Bažnyčia, kokią Jis yra gavęs iš savo Amžinojo 
Tėvo. Todėl klausyti Bažnyčios reiškia paties Kristaus 
klausyti, neklausyti jos yra tai neklausyti Kristaus. 
Kas jūsų klauso, tas manęs klauso; kas jus niekina, mane nie- 
kina (Luk. 10, 16). 

Bažnyčia yra įsteigta Kristaus mokslui skelbti 
visam pasauliui per visus amžius. Eidami į visą pasaulį 
Skelbkite Evangeliją visam sulvėrimui (Mork. 16, 15). Baž- 
nyčia yra ne tik skelbėja, bet ir prižiūrėtoja Kristaus 
mokslo, kad jis būtų išlaikytas grynas ir nepagadintas. 

Bažnyčiai Kristus paliko septynias įmones, sa- 
kramentais vadinamas, žmonėms pašvęsti. Priimdama 
kiekvieną savo narį, Bažnyčia pašvenčia jį, krikštyda- 
ma Kristaus krikštu. Kas tikės ir hus pakrikštytas, tas bus 
išganylas. 

Jei kuris Dangaus Karalystės pilietis prarado 
savo šventumą, sunkiai nusidėdamas, Bažnyčia Kri- 
staus duota jai galia pagrąžina jam prarastą Dievo 
malonę ir šventumą. Kam nuodėmes alleisite, tam jos al- 
leistos (Jon. 20, 23). Kad Dangaus Karalystės pilietis 
tenusilptų kovoje su piktais savo palinkimais bei pa: 
gundomis ir nusilpęs nepasiduotų piktam palinkimui 
ir nepadarytų nuodėmės, Bažnyčia peni, paliktu jai 
Kristaus Kūnu. Kas valgo mano Kūną, tos turi amžiną gyveni- 
mą (Jon. 6, 55). 

Kristus davė galią Bažnyčiai aukoti Jį nekruvinu 
būdu, kaipo brangiausią dovaną Dievui, visų Dan- 
gaus Karalystės piliečių vardu. Paėmęs duonos, Jis dėko- 

jo, laužė, davė jiems ir tarė: Tai yra mano Kūnas, kurs už jus 
duodamas; tai darykite mano atminimui. Taip pat paėmė ir taurę 
no vakarienės ir tarė: Ta taurė yra Naujoji Sandora mano Krau 
juje, kurs bus už jus išlietas (Luk. 21, 19 - 20). 

Bažnyčia turi daug panašumo į]patį Kristaus asmenį. 
Labai gražiai piešia tą panašumą Hurter savo dog- 
matinėje teologijoje. 1. Kristus prasidėjo iš skaisčiau- 
sios Panelės, kurią Sventoji Dvasia pridengė savo 
šešėliu. Bažnyčia gimė ir gimsta kasdieną savo na- 
riuose iš skaistaus krikšto šaltinio. 2. Kristus dejavo 
prakartėje, bėgo į Egiptą, ilgą laiką nužemintai gyveno. 
Bažnyčia ilgai dejavo požemiuose, buvo uždrausta 
ir gyverio pažeminamose apystovose.3. Kristus praėjo 
gera darydamas ir visus gydydamas. Bažnyčia perėjo 
tautas ir valstybes, gera joms darydama 4. Kristus 
įžengė į savo karaliją, daug iškentėjęs. Bažnyčia, kol 
tebėra šiame pasaulyj, yra kovojanti ir tik daug iškentė- 
jusi tejeis į amžiną garbę. 5. Kristus pastatytas puolimu i 
ir atsikėlimui daugelio Izraelyje ir kaipo ženklas, kuriam bus 
priaštaraujama (Luk. 2, 34). Bažnyčiai prieštaraujama, ir 
ji persekiojama įvairiais būdais, užtraukiant ant savęs 
didesnę atsakomybę. 6. Kristus žibėjo dieviškomis 
dovanomis, Bažnyčia papuošia dangiškais pažymiais. 
7. Kristuje yra dvi prigimtys, bet vienas asmuo. Baž- 
nyčia yra viena, bet joje du elementai — dieviškas 
ir žmogiškas. 8. Negalima neigii Kristaus dievybės 
dėl Jo silpnybių, nuvargimo ir kentėjimo, neatskiria- 
mų nuo žmogybės. Negalima abejoti Bažnyčios ant- 
gamtiniais ypatumais dėl žmogiškųjų silpnybių, nuo 
kurių nėra laisvi jos nariai, kol tebevaikščioja šioje 
ašarų pakalnėje, kol sielos jų tebėra apsunkintos kūnu. 
9, Kristaus veikimas buvo dieviškai-žmogiškas. Baž- 

nyčios veikimas susideda iš dvejopų pradmenų: pa- 
viršutiniai rodos grynai žmogiškas veiksmas, bet turi 
pacvenėlanają galią, ypač tai apsireiškia sakramen- 
uose. 


Bažnyčios pažymiai. 


Antrasis visuotinis Bažnyčios susirinkimas Kon- 
stantinopolyj 381 m. nurodė“ keturis jos pažymius, 
būtent, ji yra viena, šventa, katalikiška ir apaštališka. Mi- 
nėtasis susirinkimas nesuteikė Bažnyčiai tų pažymių, 
tik paeBb, jog jie yra pačioje Kristaus Bažnyčios 
esmėje. 

Kristus pasakė: Pastatysiu savo Bažnyčią (Mat. 16, 
18). Nesako pastatysiu savo bažnyčias: vieną italams, 
prancūzams, ispanams, lenkams, lietuviams ir t. ti 
antrą graikams, rusams, bulgarams, serbams, rumu- 
nams ir t. t, trečią vokiečiams, ketvirtą anglams, penk- 
tą šveicarams vokiečiams, šeštą šveicarams prancū- 
zams ir t. t, — bet sako pastatysiu Bažnyčią, vadi- 
mas, visam pasauliui, prie kurios visi turi priklausyti 
be tautų ir kalbų skirtumo, 

Kristaus Bažnyčioje vienybė turi būti išlaikyta 
visuose Jo įstatymuose, Vienybė tikėjime: nė vienas 
narys negali tikėti kitaip, negu visa Bažnyčia tiki, Nė 
vienas negali įgyti Dievo malonės kitomis priemonė- 
mis, tik priimdamas sakramentus, kurių yra septyni — 
nei daugiau, nei mažiau. Visi nariai be jokios išim- 
ties dalyvauja kiekvienoje Kristaus aukoje, arba mi- 
šiose. Visi nariai be jokios išimties klauso vieno vy- 
riausio savo ganytojo, Šv. Petro įpėdinio, Sventojo 
Tėvo. 

Kaip Kristus tėra vienas, taip viena tegali būti 
Jo Bažnyčia, Iš tiesų, kaip Jis būtų galėjęs įsteigti 
daugiau negu vieną Bažnyčią? Jeigu jų būtų nors dvi, tai 
katra Kristaus vietoje vestų žmonių išganymą? Negi 
pasakysi, kad abidvi tai darytų. 

Daug yra krikščioniškųjų bendrovių, kurios sa- 
ve vadina Kristaus bažnyčiomis. Bet kitas dalykas yra 

Save vadinti, o kitas būti Kristaus Bažnyčia. Kitas 
dalykas yra pavadinti save išmintingu, o kits toks būti. 
Kiekvienam lengva yra pasivadinti karaliumi, bet ne 
kiekvienas yra ir ne kiekvienas gali būti karalius. Iš 
visų, kurios save vadina Kristaus Bažnyčia, tik viena 
tėra ir viena tegali tokia būti. Visos kitos neturi jo- 
kios teisės vadintis Kristaus Bažnyčia, nes ne Jo yra 
“įsteigtos. 
= Graikų bažnyčia, kokia ji dabar yra, prasidėjo nuo 
Konstantinopolio patrijarko Mykolo Cerulario vienuo- 
liktame amžiuje. Paskui ją sekė rusų, bulgarų, serbų, 
rumunų ir kitos rytų bažnyčios. Liuteronų, Kalvinų, 
Anglikonų bažnyčios atsirado tik šešioliktame amžiu- 
je. Visos jos atsiskyrė nuo visuotinės — Katalikiškos 
Bažnyčios. 

Ar ta Bažnyčia, nuo kurios jos atsiskyrė, buvo 
Kristaus įkurta, ar ne? Jei ji buvo Kristaus įsteigta, 
tai jos atsiskyrė nuo Jo Bažnyčios ir nebeturi jokios 
teisės vadintis Kristaus Bažnyčia, Jei ta Bažnyčia, nuo 
kurios anos bažnyčios atsiskyrė, nebuvo Kristaus Bažny- 
čia, tai ir jos, kada sudarė su ja vieną Bažnyčią, ne- 
buvo Kristaus bažnyčios. Negi pasakysi, kad Kri- 
staus Bažnyčia buvo ir nebuvo. 

Aišku, kad Cerularius įkūrė ne Kristaus, bet 
savo naują bažnyčią graikams. Liuteris įkūrė ne Kri- 

staus, bet savo naują bažnyčią vokiečiams, kurie pa- 
norėjo prie jos prisidėti. Karalius Enrikas įkūrė ne 
Kristaus, bet savo naują bažnyčią anglams, kuriems 
patiko išsivaduoti iš po Šventojo Tėvo valdžios. Kal- 
vinas, Zvinglius ir kiti įkūrė ne Kristaus, bet savo 
naujas bažnyčias tiems, kurie nebenorėjo eiti Kirstaus 
nurodytais keliais, bet geidė elgtis, kaip jiems patix- 
ka, protestuodami prieš Bažnyčios mokslą. Tevadina 
jie save protestuojančių arba protestantų bažnyčia, 
bet iš kur jiems ta pretensija vadintis Kristaus Baž- 
nyčia, prie kurios jie nebeturi jokios teisės ir prieš 
kurią protestuoja? 

Sutikus su jų tvirtinimu, esą, Kristus įsteigęs jų 
bažnyčias, turėtume daug — viena kitai priešingų baž- 
nyčių. Bet tai būtų nesąmonė, 

Liuteronas gal pasakys: ne visas Kristus įsteigė 
bažnyčias, tik jų vieną. Bet taip gali pasakyti kalvi- 
nietis, anglikonas, graikas ir kiti, kad tik jų vieną Kri- 
stus teįsteigė bažnyčią. Kokią turi teisę kiekvienas 
jų tvirtinti, kad tik jų vieną bažnyčią Kristus įsteigė? 
Juk ir Liuteris ir Kalvinas ir jo karališkoji didybė 
Enrikas ir Cerularius — visi bažnyčios įsteigimo at- 
žvilgiu lygūs: nė vienas jų neišrodys Dievo duoto 
jiems įgaliojimo steigti bažnyčią ir dar ne bet kokią, 
tik paties Kristaus. 

Pagaliau, jei graikams turėtų būti atskira bažny- 
čia, tai dėl ko ne visi graikai prie jos priklauso? dėl 
ko kiti graikai palieka katalikai? Jei vokiečiams būtų 
reikalinga atskira Liuterio įsteigta bažnyčia, dėlko 
šveicarijos vokiečiams buvo reikalinga ne jo, bet Zvin- 
gliaus bažnyčia? dėl ko trečdalis visos Vokietijos 
palieka katalikai? ir dėl ko Austrijos vokiečiams ne- 


1 


buvo reikalinga Liuterio bažnyčia? Jei Anglijai būtų 
reikalinga Enriko VIII įsteigtoji bažnyčia, dėl ko daug 
anglų ir visa Irlandija palieka katalikai? Į panašius 
klausimus turėtų atsakyti ir visos kitos bažnyčios, va- 
dinančios save krikščioniškomis. 

Pasakysi, Kristus įsteigė visam pasauliui savo 
Bažnyčią, tačiau ne visi prie jos priklauso ir palieka 
stabmeldžiai. Bet jie netiki į Kristų ir delto nepri- 
klauso prie Jo Bažnyčios. Jie yra nors tuo atžvilgiu 
nuosakūs, kad nevadina savo tikybinių draugijų Kris- 
taus Bažnyčia. Gi tikėti į Kristų ir nepriklausyti prie 
Jo Bažnyčios, o savo prasimanytą vadinti Kristaus 
Bažnyčia yra didelė nesąmonė. 

Deja, ir katalikų tarpe yra tokių, kurių tikėjimas 
jau apmiręs, bet kurie dar nėra prie netikėlių visai 
prisiglaudę; jie, ypač turėdami kokį nors laikinį rei- 
kalą, sako: Visos tikybos ir visos bažnyčios geros, 
nes vienas yra Dievas, ir visi garbina tą patį Dievą. 
Štai kokia neprotinga logika! Jei vienas Dievas, tai 
vienas tegali būti ir tikėjimas; jei vienas Kristus, tai 
viena tegali būti Jo Bažnyčia. Nesikėsink būti išmin- 
tingesnis tikėjimo dalykuose už šv. Paulių, kuris sako: 
Vienas Viešpats, vienas tikėjimas (Ef. 4. 5). 

Prie tos vienos Kristaus Bažnyčios visi turime 
priklausyti. Viena tikinčiųjų visuotinė Bažnyčia, sako ket- 
virtasis visuotinis susirinkimas Laterane, už kurios nė 
vienas jokiu hūdu negali būti išganytas. Kristus įsteigė savo 
Bažnyčią žmonėms išganyti, todėl nė vienas negali 
būti išganytas, nepriklausydamas prie jos—jei ne kū- 
no, tai nors sielos. Prie Bažnyčios sielos priklauso 
tas, kas yra pasiryžęs daryti visa, ką tik Dievas įsakė; 
taigi, yra pasiryžęs ir priklausyti prie Kristaus Bažny- 

čios, kurios be savo kaltės neturėjo progos Ir nega- 
lėjo pažinti. 

Bažnyčia yra šventa, nes Kristus pasakė: pasta- 
tysiu savo Bažnyčią. Jo Bažnyčia turi būti šventa, 
nes Jis yra pati šventybė ir visa, ką Jis darė, yra 
šventa. Bažnyčios tikslas—žmonių pašventinimas — 
yra šventas. Kristaus Bažnyčioje yra galybės šven- 
tųjų —kankinių, išpažinėjų ir panų. Nors joje yra tuo 
tarpu nusidėjėlių, Bažnyčia turi priemonių padaryti 
šventiems ir tiems nusidėjėliams, turi galios atgai- 
vinti ir dvasiškai numirusiems savo nariams. Už juos 
aš pašvenčiu pals save, kad ir jie būtų pašventinti tiesoje (Jon. 
17, 19). Kas dieną kalbame: Tikiu šventą Bažnyčią Visur 
esančią, šventųjų draugavimą. > 

Bažnyčia yra visuotinė, arba vartojant graikišką 
žodį, katalikiška. Eidami į visą pasaulį, skelbkite Evangeliją 
visam sutvėrimui (Mork. 16, 15). Kristaus Bažnyčia yra 
skiriama visam pasauliui — visiems žmonėms, ne vie- 
nam kuriam kraštui. Bažnyčia, apibrėžta tos ar kitos 
valstybės ribomis, nėra pasaulinė, visuotinė arba ka- 
talikiška, dėl to ne Kristaus Bažnyčia. 

Bažnyčia yra apaštališka, Kristus vieną savo apaš- 
talų — Simoną pavadino uola ir pasakė jam: Ant los 
uolos aš pastalysiu savo Bažnyčią (Mat. 16, 18). Bažnyčia 
ant apaštalo pastatyta; apaštalams Kristus pavedė iš- 
platinti ją visame pasaulyj. Apaštalai išplatino Kris- 
taus Bažnyčią ir įstatė savo įpėdinius. Apaštalų įpė- 
diniai ir dabar ją valdo. Šventasis Tėvas, Romos Vys- 
kupas, įrodo, kad jo įpėdinystė be pertrūkio siekia 

v. Petro. Visi kiti Katalikų Vyskupai yra kitų apaš- 
talų įpėdiniai, nors jie negali įrodyti, kuris kurio apaš- 
talo yra įpėdinis, bet kiekvienas jų įrodo, jog jis yra 

Šventojo Tėvo—Sv. Petro įpėdinio paskirtas būti Vys- 
kupu ir ganyti pavestą jam vyskupiją. 

Be minėtų keturių pažymių, kurie visada minimi 

yra mišių laiku, kada giedamas ar skaitomas tikėjimo 


“išpažinimas — Credo: Unam, sanctam, calholicam et apostoli- 


cam Ecelesiam, — vieną, šventą, katalikišką ir apaštališką Bažny- 
tią— turime pažymėti dar du Bažnyčios savumus: jos 


“patvarumą ir neklaidingumą. 


Bažnyčia yra įsteigta toliau vesti žmonių išga- 
“ nymo darbą Kristaus vietoje; todėl ji išbus iki pa- 
“ saulio galo; kol jame bus žmonių, to! Bažnyčia jiems 


bus reikalinga. Tai žinome iš Kristaus pareiškimo. 


“Šiai aš esu su jumis per visas dienas iki pasaulio pabaigai 
(Mat. 28, 20). Taigi Cerularius, Liuteris, Kalvinas, 
Enrikas VIII ir kiti naujų bažnyčių steigėjai turėtų 
pirma įrodyti, kad šie Kristaus žodžiai ir anie Pragaro 
vartai jos nenugalės (Mat. 16, 18) neišsipildė, kad pra- 
garo vartai nugalėjo Kristaus Bažnyčią, kad Jis nebuvo 
su savo Bažnyčia visomis dienomis. Rytų bažnyčios 
turėtų įrodyti, kad Kristaus Bažnyčios jau nebebuvo 
vienuoliktame amžiuje; protestantai turėtų įrodyti, kad 
Kristaus Bažnyčia buvo nugalėta pragaro vartų še- 
šioliktame amžiuje ir reikėjo steigti naujas bažnyčias, 
kokias kas sau sumanė. 

Iš tikrųjų, reikia stebėtis, dėl ko ne tik neapsi- 
švietusi, sufanatizuota ir prietaruose išauklėta liaudis 
atsiskyrusiose bažnyčiose, bet ir mokyti žmonės, ypač 
pastoriai, kurie mokėsi tikybinių dalykų ir kitiems 
juos aiškina, negali ar nenori suprasti aiškiausio da- 
lyko, kad Kristus vieną teįsteigė Bažnyčią, kad ji ne- 
galėjo išnykti, kad jų bažnyčios ne Kristaus, bet no- 
| rėjusių išsiveržti-iš po Bažnyčios valdžios žmonių 

įkurtos; kad jie priklauso ne prie Bažnyčios, tik prie 
bendrovės, pakėlusios maištą prieš tikrąją Kristaus 
Bažnyčią. Sunku suprasti taip didelį žmogaus proto 
apjakimą. Čia greičiau valia yra kalta: nesupranta dėl 
to, kad nenori suprasti. 

Vienas pastorius lankėsi Rygoje, kada ir aš ten 
lankiaus. Pasisveikinęs su manim gatvėje, pasisakė, 
kas esąs ir kad šavo atostogų laiką kas metai panau- 
dojąs važinėdamos po svetimus kraštus ir tyrinėda- 
mas įvairias tikybas. Ypač pasišventęs aiškinti Žy- 
dams jų apjakimą ir nesupratimą Senojo Įstatymo, 
kur aiškiai aprašytas Kristus, kaipo pasaulio Atpir- 
kėjas Man atsisakius priimti jo pasiūlymą eiti į alinę 
išgerti po stiklinę alaus, tęsėme kalbą gatvėje. Aš 
su juo sutikau kai dėl žydų apjakimo; bet man pasi- 
rodė labai keista, dėl ko jis taip uoliai rūpinasi žydų 
išklydimu, nekreipdamas dėmesio į savo klaidas, ir 
panorėjau žinoti, kaip jis supranta Kristaus žodžius: 
Tu uola, ir ant tos uolos aš pastatysiu savo Bažnyčią ir pragaro 
vartai jos nenugalės (Mat. 16, 18). Pastorius ėmė aiškinti 
protestantiškai.  Parodžius visų jo aiškinimų klaidin- 
gumą, jis paklausė, ar mes pripažįstame, kad esame 
atpirkti Kristaus malone. Man atsakius, kad piipažįs- 
tame, mano draugas ištiesė man ranką, sakydamas: 
„Na, tame mūsų vienybė“. 

Ir atsiskyrusiose bažnyčiose paliko šis tas iš 
Kristaus mokslo. Bet to negana. Ne tik tas bau- 
džiamas yra, kuris nusikalsta prieš visus įstatymus, 
bet ir tas, kuris laužo jų nors vieną. Mes turime 
priimti visą Kristaus mokslą, nieko neatmesdami, nes 
Jis pasakė: Iš tikrųjų aš sakau jums, kolei dangus it žemė ne- 
praeis, nei viena jota Ir nei vienas bruoželis neišnyks iš įstaly- 

mo, iki visa įvyks (Mat: 5, 18). Labai patogu būtų, kad 
galima būtų pasirinkti, kas palinka, o atmesti kas ne- 
patinka: visi pasirinktų dangų, o almestų pragarą. 

Bažnyčia yra neklaidinga. Kristus negalėjo įstei- 
gti savo vietoj kiaidingos Bažnyčios, nes, jei ji klai- 
dinga, kaip galėtų vesti žmones tiesos keliu? Kristus 
yra kelias, tiesa ir gyvenimas (Jon. 14, 16). Bažnyčia Jo 
vietoj pastatyta turi būti kelias ir tiesa. Kristus pa- 
sakė: Šlai aš esu su jumis per visas dienas iki pasaulio pa- 
baigai (Mat. 28, 20). Jei Jis yra su savo Bažnyčia, kaip 
ši galėtų apsirikt? Kristus paliko Bažnyčią savo vie- 
toje kaipo mūsų mokytoją ir ganytoją, todėl mes tvir- 
tai tikime, remdatiiies Jo paties žodžiais, jog Jo Ba- 
žnyčia negali mūs mokyti klaidos. Jei kokios tiesos 
tikėjimo ar doros dalykuose vienodai moko visa Ka- 
talikų Bažnyčią—visi vyskupai, tuokart yra aiškus įro- 
dymas, jog jų mokslas yra neklaidingas ir mes turi- 
me jį priimti be jokios abejonės, kaipo paties Kris- 
taus mokslą, nes Jis neleis, kad visa Jo Bažnyčia ap- 
siriktų ir pavestų žmones klaidingu keliu į prapultį. 
Kristus nebūtų galėjęs pasakyti: Jei jis“ nepaklausylų 
Bažnyčios, tebūna jis tau kaipo pagonis ir muitininkas (Mat. 
18. 17), jei Bažnyčia galėtų klaidingai mokyti. Juk 
tuokart būtų žmogus taip aštriai baudžiamas tik dėl 
to, kad jis neklausytų klaidingo mokslo ir nenorėtų 
eiti klaidingu keliu. Jei Bažnyčia klystų, kaip Kristus 
būtų galėjęs pasakyti: Kas jūsų klauso, tas manęs klauso; 
kas jus niekina, mane niekina (Luk. 10, 16). Jei mes tu- 
time klausyti Bažnyčios, kaip Kristaus, tai dėlto, kad 
ji lygiai kaip ir Jis yra neklaidinga, 

Ne kiekvienas Bažnyčios narys yra neklaidingas, 
"nors jis būtų ir vyskupas. Tik vienas vyriausiasis 

vyskupas — Šventasis Tėvas yra neklaidingas savo 
sprendimuose tikėjimo ir doros dalykuose, liečiančiuo- 
se visą Bažnyčią. . 


Romos Papos neklaidingumas. 


Viešpats Jėzus paskelbė pasauliui savo dieviš- 
kąjį neklaidingą mokslą, kurį mes priimame su di- 
džiausiu pasitikėjimu be jokios abejonės. 

Tačiau negana buvo paskelbti išganomą moks- 
1ą: reikėjo užtikrinti jo neklaidingumą visiems amžiams, 
nes jis visada žmonėms reikalin, iki pasaulio ga- 
lo. Kristus, žengdamas į dangų savo žmogystėje, pa- 
liko i Bažnyčią, kuri platintų Jo mokslą visame pa- 
saulyj. Pirmuosius savo mokslo platintojus Jis pats pa- 
rinko. Jų buvo dvylika, kurie vadinosi apaštalais. Visi 
apaštalai Sekminių dieną duvo apšviesti Šv. Dvasios, 
kad galėtų neklaidingai suprasti ir skelbti Kristaus 
mokslą. 

Apaštalai puvo mirtingi žmonės. Kas beskelbs 
neklaidingai Kristaus mokslą jiems išmirus? Mes esa- 
me Kristaus aprūpinti šiuo atžvilgiu iki paskutinio 
teismo dienos. Jis išrinko vieną iš dvylikos apaštalų 
Simoną, pavadindamas jį Uola, arba Petru: Tu Petras ir 
ant tos Uolos aš pastatysiu savo Bažnyčią ir pragaro vartai jos 
nenugalės (Mat. 16. 18). 

Štai kuo remiasi visa Katalikų Bažnyčia —Petru, 
ir taip stipriai remiasi juo, kad jokia pragaro galybė 
negali jos nugalėti, 

v. Petras atskiriamas nuo kitų Apaaiaų ne dėl 
to, kad jis būtų pats gavęs didesnę neklaidingumo 


vingiai r 

dovaną, bet, kad ir jo įpėdiniai būtų padaryti nieklai- 
dingi. Simonas nebūtų tikra uola, ant kurios Bažny- 


“čia taip tvirtai stovėtų, kad joki galybė jos nenuga- 


lės, jei jis pats tebūtų gavęs tą dovaną. Būtų praėję 
tik kelios dešimtys metų, o tos uolos būtų nebelikę ir 
Bažnyčiai nebebūtų po savęs tvirto pagrindo. Dabar 
Bažnyčia stovi ant tos pačios uolos šv. Petro įpėdi+ 
nio—Romos Vyskupo arba Papos. 

Nors visus apaštalus Kristus siuntė į visą pa 
saulį skelbti Jo mokslo, tačiau Petrui duoda ypatingą 
įsakymą: Ganyk mano avinėlius.. ganyk mano avis. Čia 
vėl Kristus nurodo, jog šv. Petras yra vyriausiasis ga- 
nytojas, tikras Jo vietininkas, kurio ganytojavimas ne- 
pasibaigs iki amžių galo. 

Kaipo už tokį savo vietininką Jis ypač meldžiasi 
ir įsako jam sustiprinti kitus brolius: Aš prašiau už tave, 
kad tu nenustotumei tikėjimo; bet tu kada nors grįžęs sustiprink 
savo brolius (Luk. 22,31—32). 

Remdamasis pasakytais Kristaus žodžiais, Visuo- 
tinis Bažnyčios susirinkimas Vatikane nutarė, jog 
Romos Papa, kaipo šv. Petro įpėdinis niekada neap- 
sirinka, kada jis skelbia visai Bažnyčiai būtinai priim- 
tiną tiesą tikėjimo ir doros dalykuose. 

Taigi Papos neapsirikimas yra Kristaus užtikrin- 
tas, kada jis kalba kaipo Jo vietininkas, šv. Petro 
įpėdinis—visos Bažnyčios galva ir mokytojas. Jei Papa 
kalba kaipo mokslininkas, jis gali apsirikti tikėjimo ir 
doros dalykuose. O kad jis gali apsirikti pasaulinio 
mokslo klausimuose, tai savaime aišku. Nes Kristaus 
pažadėjimai yra duoti šv. Petrui ir kiekvienam jo 


“įpėdiniui kaip Bažnyčios galvai, ne kaip mokslo 


vyrui, 

Tas neklaidingumas šv. Petro įpėdiniams yra 
duotas ne dėl jų šventumo, bet dėl jų užimamos 
vietos, kaipo Bažnyčios galvos bei Vyriausiojo mo- 
kytojo—ir ne jų tik pačių, bet visos Bažnyčios nau- 
dai. Nors ne visi jie buvo šventi, tačiau visi buvo 
lygiai neklaidingi aukščiau nurodyta prasme. Jei tei- 
sėtai išrinktas Papa būtų ir didelis nusidėjėlis, 
įsakydamas Bažnyčiai būtinai priimtiną tiesą tikėjimo 
ir doros dalykuose, būtų lygiai neklaidingas, kaip ir 
šv. Petras. 

Jei ne iš atžvilgio į papų šventumą Kristus su- 
teikė jiems neklaidingumą, tai aišku, jog ir ne iš 
atžvilgio į jų mokslą ir gabumą: menkiau mokytas ar 
mažiau gabus papa yra lygiai neklaidingas, kaip ir 
mokyčiausi bei gabiausi. 

Viešpats Jėzus gerai mus aprūpino, suteikdamas 
šv. Petro įpėdiniams neklaidingumą. Mes dabar už- 
tikrinti, jog nepaklysime, jei būsime geri ir paklusnūs 
šv. Tėvo vaikai. Mylėkime jį kaipo paties Dievo siųstą 
mums tėvą ir savo maldomis stenkimės palengvinti 
jam tą naštą, kurią jis pasiėmė, sutikdamas būti mūsų 
vadovu į dangų. 


Ar visi Bažnyčios nariai lygūs. 


Kiekvienas Bažnyčios narys turi lygią teisę prie 
paliktos jai Kristaus malonės, sielai pašvęsti ir amži- 
nam gyvenimui gauti reikalingos. Šiuo atžvilgiu visi 
nariai yra lygūs. Bet ne visi yra lygūs Bažnyčios 
valdymo atžvilgiu: vieni valdo, kiti yra valdomi; vie- 
ni moko, kiti—mokomi. Pats Kristus parinko apaš- 
talus, juos mokė ir paliko savo vietoj kitų mokytojais, 

pavesdamas jiems valdyti Bažnyčią. Apaštalai, vyk: 
„dydami Kristaus įsakymą, mokė kitus; iš tų išmokytų 
Jinkamiausius parinko savo vieton. Parinktieji toliau 
„tęsė apaštalavimą, mokydami kitus ir juos valdydami. 
. Tinkamesnieji vėl buvo išrenkami vesti jų darbą. Ir 
taip Bažnyčioje buvo, yra ir bus iki pasaulio galo 
"mokytojai ir valdytojai, mokiniai ir pavaldiniai. 

Ž Ne kas tik panorės, gali būti mokytoju Bažny- 
| čioje, bet tik tas, kas jos vyresnybės yra teisėtai 
Ė tam paskirtas. Taip Dievas įstatė Bažnyčioje vienus kaipo apaš- 

lalus, kilus kaipo pranašus, trečius kaipo mokytojus... Argi yra 

Visi apaštalai? ar visi pranašai? (1 Kor. 12. 28). 

Mokytojų ir valdytojų pareiga yra su meile ir 
didžiu troškimu savo pavaldiniams dvasiško gero ir 

"amžinos laimės vesti juos išganymo keliu. Paprastų 
Bažnyčios narių pareiga yra klausyti savo dvasiškųjų 
mokytojų ir valdovų, mylėti juos kaipo savo didžiau- 
 sius geradarius, kurie rūpinasi jų amžina laime ir 
lam pašvenčia visą savo gyvenimą, išsižadėdami savo 
šeimynos, kad galėtų visą širdį ir visas jėgas atiduo- 
ti pavestai dvasiškai šeimynai — Kristaus mylimoms 
“dr jo švenčiausiu Krauju atpirktoms avelėms. 


Bažnyčios narių santykiai savo tarpe. 


š Šv. Paulius sako: Davė jį (Kristų) Galvą visai Bažny- 
"čiai, kuri yra jo Kūnas (Ef. 1,22—23). Kristus yra Baž- 
„nyčios galva. Bažnyčia — visi Katalikai Jo Kūnas; 
kiekvienas atskiras katalikas yra mistiškojo Kristaus 
ūno narys. Tas pats apaštalas rašo: Jūs egale Kristaus 
kūnas ir nariai vienas prie kito (1 Kor. 12, 27). 


Nėra tai tušti Šventojo Rašto žodžiai, bet pilni 
gilios reikšmės. Jei mes, Kristaus Bažnyčios nariai, 
esame Jo Kūno nariai, tai mūsų tarpe turi būti di- 
džiausia taika ir meilė, Žmogaus kūnas gerai gyvuo- 
ja, jei jame visi nariai gyvena taikiai ir vienas kitą 
palaiko. Negera yra visam kūnui, jei kuris narys ken- 
kia kitiems nariams. Toks narys nupiaunamas ir me- 
tamas šalin, Jei kuris katalikas— Kristaus mistiškojo 
Kūno narys negyvena taikoje ir meilėje su kitais na- 
riais, turėtų būti atskirtas nuo jų. 

Priimdama į savo draugiją, Bažnyčia primena 
kiekvienam nariui prie krikšto didžiausią jo pareigą 
mylėti Dievą visa širdimi, o artimą kaipo save. Iš 
tiesų, Kristaus visas mokslas remiasi Dievo ir artimo 
meile. Niekas negali mylėti Dievo, nemylėdamas ar- 
timo. Jei kas sakytų: Aš myliu Dievą. ir nekęstų savo brolio, las 
melagis. Tą įsakymą mes turime iš Dievo, kad kas myli Dievą, my- 
lėtų ir savo brolį (1 Jon. 4, 20—21). 

Kristus mylėjo visus žmones ir iš tos meilės už 
visus mirė. Tačiau ne visi naudojasi Jo atpirkimu, ne 
visi yra dėkingi Jam už taip didelę meilę: Labai skau- 
dus yra Jėzaus Širdžiai tas nedėkingumas. Todėl Jėzus 
ypač myli tuos, kurie naudojasi Jo atpirkimu, kurie 
paklausė Jo balso ir įstojo į Jo Dangaus Karalystę. 
Tie Jo išrinktieji yra Jam ypatingai brangūs. Didžiau- 
sis jo troškimas yra surišti visus tikinčius kuo tam- 
priausiu ir glaudžiausiu meilės ryšiu. Ta krikščionių 
vienybė turi būti panaši į dieviškųjų asmenų 
vienybę. Tos vienybės maldavimas išreikštas yra karš- 
čiausioje Kristaus maldoje į dangiškąjį Tėvą, Kad visi 
būtų viena, kaip Tu, Tėve, esi manyje ir aš Tavyje, kad ir jie bū: 
lų mumyse viena... Garbę, kurią man davei, aš daviau jiems, kad 
jie būtų, kaip ir mes esame viena (Jon. 17, 21—22). 


Al 


Tai, ko Kristus meldė įvyko: Pirmieji krikščio- 
"nys buvo tikri jo sekėjai ir gyveno didžiausioje mei- 
" lėje savo tarpe: šelpė vieni kitus visuose reikaluose, 
i atidavė savo turtus apaštalams, kad dalytų lygiai sulig 
“kiekvieno reikalu, nes jų tarpe turėjo būti lygybė. Jie 
“stiprino vienas kitą persekiojimo laiku. Jų tarpe ne- 
buvo nei žydo nei graiko, kaip šv. Paulius sako: visi 
krikščionys, visi Kristaus mokiniai, visi broliai savo 
“tarpe, Vienos tautos krikščionys siuntinėjo pašalpą 
kitos tautos ir kitos kalbos savo broliams Kristuje, 
“ kur tik buvo reikalas. Tos dieviškos dvasios viešpa- 
" tavimas žmonių tarpe nepatiko piktajai dvasiai, Ji 
“ėmė skleisti savo pragarišką neapykantą net krikščio- 
“nių tarpe, įkalbinėdama: Koks jis tau brolis, juk jis 
“kitos tautos žmogus? Kas iš to, kad jis meldžiasi į 
tą patį Dievą, bet jis meldžiasi ne tavo ir ne tavo 
“tėvų, tik svetima kalba. Daug buvo tokių, kur paklau- 
sė piktosios dvasios patarimų: išsižadėjo krikščioniš- 
kos meilės ir vienybės savo tarpe, ėmė net neapkęs- 
ti vienas kito. Ta neapykanta kartais pasireiškia tokiu 
barbarišku būdu, jog net baisu. Kristaus mistiškojo 
kūno nariai, kuriems Jis taip karštai prašė Dangiško- 
jo Tėvo meilės ir vienybės, muša vienas kitą Dievo 
namuose pamaldų laiku, kad net kraujas liejasi. Mū- 
sų gyvenimas turėtų būti šviesybė tiems, kurie dar 
nėra krikščionys. Tos šviesybės vietoj biauriausis pa- 
piktinimas, duodamas krikščionims ir nekrikščionims. 
2 Geri katalikai nedaro skirtumo tarp kitos tautos 
“ar kitos kalbos katalikų: visus katalikus laiko savais 
“ žmonėmis. Vienoje katalikų šeimoje Londone šios 
knygelės rašytojas pavadino save svetimšaliu, Šeimi- 
“ ninkė tuoj padarė jam pastabą: „Atsiprašau, mūsų 

katalikų tarpe nėra jokių svetimšalių: mes visi esame 
savi žmonės“, 

Tai buvo tikrai katalikiškai pasakyta. Duok, Die- 
ve, kad ir mūsų kraštas taip suprastų katalikybę, kaip 
ją supranta anglų katalikai. 

Atskirų tautų išsivystymas žmonijos istorijoj yra 
naturalus, bet nenaturalus, nedoras ir pasmerktinas yra 
jų viena kitos neapykanta ir persekiojimas. 

Neapykantos dvasia nepatenkinta tuo, kad su- 
kurstė tautose neapykantą viena kitos ir panaikino 
taiką, atrado būdą tos pačios tautos žmones taip 
suerzinti vienus prieš kitus, kad jie lyg šunes rieja- 
si ir kaip gaidžiai pešasi. Liūdnas to pavyzdys yra 
mūsų partijos, kurios įmanytų kita kitą nuskandinti 
šaukšte vandens. Šmeižtas jų nelaikomas nedoru 
dalyku. Jie tik stengiasi taip žmogų apšmeižti, kad 
niekas nesuprastų, jog meluojama, ir ked visuomenė 
būtų apgauta priešo nenaudai. Neapkęsti priešingos 
partijos žmonių jie laiko doru, net kilniu dalyku, o 
kuris tos neapykantos nepareiškia, tą jie laiko nieko 
vertu, visiškai atsilikusiu—ne visuomenės veikėju... 

Tas ir kitas partijų ydas galima nurodyti be 
pavojaus įžeisti kurią nors, nes jos visos savo ne- 
dorus pažymius randa tik priešuose. 


II Dalis. 
Santykiai su nekatalikais. 


Santykiai su bedieviais. 


Ne tik visame pasaulyj, bet ir mūsų krašte yra 
įvairių nekatalikų rūšių, su kuriais mes noromis ne- 
noromis turime palaikyti šiokius ar tokius santykius. 

Visų pirma, mūsų tarpe yra pakrikštytų bedievių 
— pakrikštytų ne bet kur, tik Katalikų Bažnyčioje; 
vadinas, jie buvo tikri Katalikų Bažnyčios nariai, bet 
savo laisva valia laiko save atsiskyrusiais nuo jos, ne- 
įstodami į jokią kitą tikybinę draugiją. Ne čia vieta 
įrodinėti jų paklidimą: mums rūpi tik nurodyti mūsų 
santykius su jais. 

Įvairių spalvų yra tie nuo Bažnyčios atsimetėliai 
bedieviai, bet visi laiko save atsivadavusiais iš Baž- 
nyčios valdžios ir nevaržomais jokiais jos įstatymais, 
Nors iš tikrųjų, kaipo pakrikštyti, jie yra jais varžo- 
mi, nes maištininkas nėra laisvas nuo įstatymų vyk- 
dymo tuo pat, kad jis pakėlė maištą prieš savo tei- 
“ sėtą valdžią. Kai kurie afeina kartais ir į bažnyčią, 
“bet ne melstis, ne sakramentais sustiprinti savo sielą, 

ne mišias išklausyti, ne Viešpatį Jėzų Švenčiausiame 
Sakramente pagarbinti,—tik taip sau progai atsitikus 
pagerbti kokį įžymų numirėlį, pareikšti savo patenki- 

nimą dėl kokio nors nepaprasto įvykio eina kartu su 
tikinčiais katalikais į Dievo namus, kaip į kokį pa- 
prastą mitingą. 

Toki yra žmogaus prigimtis, kad jis džiaugiasi 
į save panašiu. Todėl kiekvienas bedievis džiaugiasi 
visais kitais sau lygiais bedieviais. 

Jie nori visus, o jei tai negalima, bent kuo dau- 
giausia tokius padaryti, tik, kaip visur žmonių tarpe, 
taip ir čia: vieni uoliau imasi savo darbo, kiti vos 
kruta. Šie tenkinasi, primesdami kartais savo dvylekį 
bedievystės tikslams, balsuodami rinkimuose už savo 
sėbrus, pagirdami progai esant ir nesant savo žmo- 
nes, papeikdami, nors ir be pagrindo, kitaip nusista- 
čiusius, pravardžiuodami davatkomis žmones, kuriems 
nė bedieviai nedrįsta nieko pikto prikišti, ir panašiais 
lengviau atliekamais dalykais. Kiti—jų daugumas — 
yra uolūs bedievystės apaštalai. Jie įmanytų visus 
atitraukti nuo Bažnyčios ir padaryti bedieviais. Tuo 
tikslu bedieviai stengiasi paimti į savo rankas vado- 
vybę visose visuomeniškojo gyvenimo srityse: nori 
vesti mokyklas, kad ten nieko nebūtų kalbama apie 
Dievą, nebent prieš Jį; tuo būdu jau į jaunas vaikų 
širdis įskiepyti savo bedieviškas pažiūras. Trokšte 
trokšta būti siunčiami į seimus, kad galėtų leisti iš 
pamatų griaunančius tikybą ir Bažnyčią įstatymus, 
kuriais užtikrintų bedievybės viešpatavimą; stengiasi 
atsisėsti visose įtakingose „vietose, kur geriau galėtų 
veikti savo pažiūromis žmones, ypač pavaldinius. Kam 
nepasiseka užimti aukštą vietą, tas vaidina kuklesnį 
vaidmenį, darydamas vakaruškas, paskaitas, mitingus 
— rinkdamas aplink save nežinančius kuo naudingu 
galėtų savo laiką užimti, nes tokius neišmanėlius 

. lengva yra veikti ir menkesnės rūšies bedieviui. Jie 
įsiskverbia visur į žmonių gyvenimą, lyg kokie vabz- 
; džiai, ir nėra kažin kokie atėjūnai — svetimi žmonės, 
„bet tikri mūsų piliečiai ir tautiečiai, artimiausieji kai- 
„ mynai, kartais gentys bei giminės, su kuriais reikia 
"vieną darbą dirbti, viename kambaryje gulėti, iš vie- 
„no dubens valgyti. Ir žmogaus namiškiai bus jo neprie- 
“ Ieliai (Mat. 10, 36). Plaukia vilkai su avimis per šio 
" gyvenimo bangotas jūres. Štai, aš siunčiu jus, kaip avis tarp 
“vilkų (Mat 10,16). Tokiais vilkais draskančiais Kristaus 
„ aveles ryškiausiai pasirodė dabar Meksikos bedieviai, 
. kuriems pasisekė paimti į savo rankas civilinę valdžią. 
Krikščioniškajam pasauliui nesunku būtų suvaldyti 
tuos žmogžudžius. Bet tie, kurie turėtų galimybės tai 
“ įvykdyti, neturi užuojautos kankiniams. Tai negarhė 
" šių laikų pasauliui. 
. Visos mūsų pastangos, kaipo Kristaus avelių 
"turi būti nukreiptos į tai, kad neleistumėm tiems vil- 
kams mus ir mūsų artimus sudraskyti ir praryti. Jie 
nori iš mūsų išplėšti tikėjimą ir Dievo malonę — 
didžiausius sielos turtus, atimti mums Kristaus su- 
grąžintą dangų ir tremti mus į pragarą. Tuo alžvil- 
„ giu bedieviai yra d,džiausi mūsų nevydonai, nuo ku- 
rių turime gintis vien tik krikščioniškomis priemonė- 
mis, neįsileisdami į savo širdį jų neapykantos ar, sau- 
gok Dieve, kokio keršto; nesiliaudami juos mylėti 
tikra krikščioniška meile. Mes, ir persekiojami, turi- 
me palikti ištikimi Kristaus mokiniai. Nes turime tai 
aiškiai pasakyta Evangelijoje: Aš gi jums sakau: Mylėkite 
savo neprietelius gera darykite tiems, kurie jūsų nekenčia, ir 
melskilės už persekiojančius ir šmeižiančius jus. Hes, jei jūs 

mylite tuos, kurie jus myli, kokį turite užmokesnį? Argi ir mui- 
tininkai tai nedaro (Mat. 5, 44—46)? 

Ar mes galime džiaugtis tais gražiais žodžiais, 
jei jiems priešinasi mūsų elgimos? Visas jų gražu- 
mas tepasireiškia tada, kada jie yra įvykdyti mūsų 
gyvenime. 

Vienas žydas socialistas—bedievis, kada aš jam 
pasakiau, jog Kristus mums įsakė visus mylėti kaip 
save, atsakė, socialistai labiau mylį kitus, negu save, 
nes užmušą kitų naudai kenksmingą jiems asmenį, 
nors patys turį užtat galvas padėti. Man pastebėjus, 
kad socialistai vienus myli, kitiems bombas meta: geri 
yra tiems, kurie jiems patinka, neapkenčia ir perse- 
kioja sau nepatinkamus, o Kristus mums įsakė visus 
—net priešus mylėti, — nuošaliai klausęs vyresnis 
žydas pasakė: Tai yra gili mintis, gili mintis... 

Argi ta, net išmintingesnio žydo pripažinta, gili 
mintis paliks negyva ir kaipo užmušta krikščioniškoje 
visuomenėje, o tik atskiruose asmenyse težydės ir 
neš gausių vaisių? Kaip gražus būtų šiame pasaulyj 
gyvenimas, jei visi nors tą vieną Kristaus įsakymą 
įvykdytų! Dabar ir krikščionys kartais laiko net gar- 
bingu pasielgimu prieš jį nusikalsti. 

Bet Kristaus žodžiai yra aiškiai ir nedviprasmiš- 
kai pasakyti, kurių niekas neturi drįsti savotiškai aiš- 
kinti. Jis neįsako geru laikyti artimo piktą darbą. 
Pasibiaurėdami piktais darbais, turime saugotis ne- 
apykantos tų, kurie tuos darbus daro, bet reikia jų 
pasigailėti ir visomis doromis krikščioniškomis prie- 
monėmis stengtis juos pataisyti. Turime tai daryti 
su didžiausia meile, nes turime reikalą su ligoniu 
doros atžvilgiu. 

a Tinkamiausias vaistas tos rūšies ligonims yra 
"meilė. 

i Tiesa, gindamies nuo priešo, galime būti priversti 
pavartoti labai karčių priemonių, tik nenusikalsdami 
"prieš meilę ir teisingumą. Užpulias galvažudžio, gali 
jį sužeist, jei neturi jokios kitos mažiau kenksmin- 
“gos priemonės išgelbėti savo gyvybei. Bet ir tada 
"negali įleisti į savo širdį neapykantos nei keršto, nes 
"tie pikti jausmai nėra jokia priemonė išgelbėti savo 
gyvybei, tik pažemina žmogų ir sulygina su gyvu- 
liais, nemokančiais save suvaldyti. Pikti palinkimai 
savaime veikia mumyse, nevaldydami jų, nebūsime 
" dori žmonės. Ištverti artimo meilėje reikia ypatingų 
pastangų. Šv. Paulius labai gražiai piešia tą ištver- 
 mingą meilę: Meilė yra kantri, maloninga. Meilė nepavydi, 
nesielgia sauvalingai, nesipučia. Ji yra nesididžiuojanti, neieško, 
kas jos yra, nesusierzina, neįtaria piktume, nesidžiaugia neteisy- 
be, džiaugiasi gi tiesa; visa nukenčia, visa tiki, visako viliasi, 
“Visa pakelia (Kor. 13, 4). 

. Meilė— tai karalienė, teisingumas—jos palydo- 
"vas. Kur tik ta karalienė, čia ir jos palydovas. 
Jei katalikai mylės savo priešus, kaip Kristus įsakė, 
nekalbės ir nerašys prieš juos neteisybės. Iš tiesų, 
kam dar krauti ant tų vargšų neteisybių, kada jie turi 
taip daug savo tikrų nedorybių. Meilė sulaikys nuo skel- 
bimo ir tikrųjų jų ydų, nebent būtų reikalas įspėti 
visuomenę ar atskirus asmenis, kuriems nežinojimas 
galėtų pakenkti. Šiuo atveju užtylėjimas būtų neiš- 
mintingas ir priešingas artimo meilei. 

Ė Meilė ir teisingumas yra tai paties Dievo duo- 
tas mums ginklas, su kuriuo mes tegalime kovoti ir 
nugalėti savo priešus, Jei mes kovojame su ginklu 

paties Kristaus nurodytu, Jis yra su mumis ir štai Aš 
esu su jumis per visas dienas iki pasaulio pabaigai (Mat. 28, 
20). Bet, jei mes,nepasitikėdami Išganytoju pasirenkame 
ginklą pagal savo išmanymą, tuomet negalime viltis, kad 
Kristus būtų su mumis ir kovotų kartu su mūsų ne- 
tikusiu ir nedoru ginklu. 

Jei bedieviai daugiau laimėjo, negu mes, jei jie 
daugiau atitraukė Kristaus avelių nuo Dievo, negu 
mes pagrąžinome netikėlių į tikrą tikėjimą, tai dėl to, 
kad mūsų kovos būdas ne visai atitiko Kristaus moks- 
lą. Stebuklus darė, kurie griežtai laikėsi to mokslo. 
Šv. Paulius buvo žydų ir pagonių persekiojamas, pa- 
galiau šių nužudytas. Taip žiauriai elgėsi žydai su 
savo broliu, kuris. degdamas didžiausia meile, išsita- 
rė: Aš pats velyčiau būti atskirtas nuo Kristaus už savo brolius, 
kurie yra kūno mano gentys, kurie yra“ Izraelitai (Rom. 9, 34). 
Štai kaip jis piešia savo kančias: Daugiau pakėliau darbų, 
daugiau kalėjimų, kirčių be galo, buvau dažnai mirties pavojuose. 
Nuo žydų gavau peikis kartus po keturias dešimtis kirčių be vie- 
no; tris kartus buvau rykštėmis plaktas, kartą akmenimis muštas... 
Dažnai pavojuose galvažudžių, pavojuose nuo vientaučių, pavojuo- 
se nuo pagonių, pavojuose miestuose, pavojuose tyruosė, pavo- 
juose ant jūros, pavojuose tarp netikrų brolių (2 Kor. 11, 23 
—26), Taip elgėsi su apaštalu tie, kurie turėjo jį my- 
lėti visa širdimi. Ir kas būtų buvę, jei jis būtų atsi- 
lyginęs savo priešams neapykanta bei kerštu, kaip 
dažnai mūsų žmonės daro,—ar būtų pagoniškasis 
pasaulis virtęs krikščionišku? Niekada. Šv. Paulius 
padarė tą didį pasaulyj stebuklą, išlaikydamas savo 
širdyje Kristaus įsakytą meilę, prie kurios ragino ir 
visus krikščionis: Meilė tebūnie be veldmainystės. nekęskite 
pikto, laikykitės to, kas gera. Mylėkite kits kitą brolių meile. Pa- 

“ gerbimu kits kitą pralenkite.. Laiminkite tuos, kurie jus pėrsė- 
kioja, laiminkite ir nekeikite. Džiaukitės su. linkŠmaisiais, verkite 
su verkiančiais. Turėkite kits kitam vienokių jausmų; neieškokile 
“aukštų dalykų, bet nusileiskite prie to, kas žema. Nelaikykite pa- 
“ dys savęs išmintingais. Niekam piktumu už piktą neatsimokėkile.... 
“Jei gali būti, kiek nuo jūsų pareina, būkite taikoje su visais 
žmonėmis. Nekeršykile patys, mylimiausieji.. Nes yra parašyta: 
Mano kerštas; aš atlyginsiu, sako Viešpats. Taigi, jei tavo ne- 
prietelis alksta, papenėk ji; Jei jis trokšta duok jam alsigerti. 
“ Iles tai darydamas, tu krausi žarijas ant jo galvos. Nesiduok ap- 
“ galėti savęs piktumui, bet apgalėk piktą gerumui (Rom. 12,9—21). 

Gražūs tie apaštalo žodžiai—tas pat gražumas, 
“ kur ir Kristaus kalboje. Devyniolika amžių pasaulis 
gėris ir grožėjasi tals žodžiais; bet kas iš to, jei jų 
neįvykdo ir vis labiau jiems priešinasi. Kada gi pasau- 
lis, save gelbėdamas, pasakys: Gana klaidžiojome ir 
gana turime patyrimo, kad, nesitaikindami prie Kris- 
taus mokslo turime vargti ir skursti; gana turime pro- 
to, kad galėtumėm suprasti, jog niekada nepaklysime, 
“ vaikščiodami Dievo nurodytais keliais, — todėl, susi- 
“ graudinę dėl savo nedoros praeities, pasiryžtaine tvir- 
tai laikytis savo dieviškojo Mokytojo mokslo ir nė 
mažiausiame dalyke nuo jo neatsitolinti? Kada pasau- 
lis tai įvykdys, tada prasidės jo atnaujinimas ir at- 
gijimas. Bet taip žmonėms nusistatyti yra reikalinga 
Dievo malonė, kurios mes visi turime karštai melsti. 

. Santykiai su rusais atsiskyrėliais. 


Daug rusų yra bedievių. Bet apie bedievius mes 
jau pasakėme, vis tiek kokie jie būtų: lietuviai, lenkai, 
rusai, žydai ar dar kiti. Čia kalbėsime apie tikinčius 

rusus, bet tikėjime klystančius ir sudarančius savo 
atskirą; ne “Kristaus įsteigtą Bažnyčią Rusų popai 
arba kunigai dėvi ir cerkvėje vilki ne tokius rūbus, 
kaip mūsų dvasininkija. Jų bažnytinės apegos irgi 
skiriasi nuo mūsųjų. Bet tai nieko nereiškia: rusai 
priėmė rytų apeigas. Mūsų katalikai rytuose tokius 
pat rūbus ir tas pačias apeigas turi, kaip rusai. Sv. 
Jozapatas, Polocko arkivyskupas, buvo tų apeigų. Ne 
ilgi plaukai ir barzda, ne rūbai ir apeigos atskyrė 
rusus nuo katalikų Bažnyčios, tik jų tikėjimas. 

Rusai, kaip ir kiti rytų atsiskyrėliai, atsisako 
klausyti Papos, kaipo Sv. Petro įpėdinio ir nepaklus- 
numui teisinfi savotiškai aiškina Kristaus žodžius, 
kuriais tas apaštalas daromas visos Bažnyčios galva. 
Vadinas, iškreipia Kristaus žodžius į savo pusę ir skelbia 
ne tai, ko Jis mokė, bet kuo jie galėtų teisintis savo 
užsispyrime. Be to, jie klaidingai moko apie patį Die- 
vą, tvirtindami, kad Šventoji Dvasia nekylanti iš Sū- 
naus, tik iš vieno Tėvo; o katalikus, kurie savo baž- 
nyčiose gieda Filiogue—ir iš Sūnaus, norėdami pa- 
šiepti, vadina filiogue. Nors rusai meldžiasi už mi- 
rusius, bet skaistyklos, arba čysčiaus, nepripažįsta. 
Mat, jie mano galį kai kuriuos ir iš pragaro išvaduo- 
ti. Švenčiausioji; Panelė jų garbinama kaipo Skaisčiau- 
sioji ir Svenčiausioji Dievo Motina, bet jos Nekalto 
Prasidėjimo jie nepripažįsta, dėl to, kad katalikų Baž- 
nyčia jų nesiklaususi tai paskelbė. Iš visų katalikų 
Bažnyčios pripažintų tikėjimo tiesų sunkiausia jiems 
yra priimti Papos neklaidingumą, nes tai priėmus 
reikėtų jo klausyti visuose kituose tikėjimo ir doros 
dalykuose, 

4 Tuo tesiskiria rusai nuo mūsų katalikų, bet to 
gana, kad jų bažnyčia nebebūlų tikra Kristaus Ba- 
žnyčia, nes kur Petras, čia Bažnyčia. Kristaus Ba- 
žnyčia turi būti neklaidinga: kur nors viena klaida ti- 
"kėjimo ar doros srityj, ten negali būti Kristaus Ba- 
žnyčios. Tačiau, ne labai teatsitolinus rusų bažny- 
čiai nuo Kristaus mokslo, jiems lengva grįžti į katalikų 
Bažnyčią. Tą jų pagrįžimą į tikrąją Kristaus avidę 
mes turime jiems palengvinti, palaikydami su jais gerus 
malonius tikrai broliškus santykius. 

Mūsų santykiai su rusais prieš didįjį karą buvo 
labai įtempti. Jų carų valdžia mus verste vertė išsi- 
žadėti katalikiškojo tikėjimo, o išpažinti jų klaidingąjį. 
Rusų dvasininkija ir šituo atžvilgiu buvo palankus 
civilinės valdžios įnagis. Matydami, kad mes jiems 
nieko gero negalime padaryti, o jie stengiasi iš mūsų 
" išplėšti tą Dievo dovaną, per kurią esame amžinai 
laimingi, mes jų vengėme kiek įmanydami, Jie žiū- 
"rėjo į mus, kaipo į kokius maištininkus, ir nebuvo 
patenkinti tuo, kad mes atiduodavome, Kas ciesoriaus 
“ Elesoriui ir, kas Dievo Dievui; bet reikalaudavo, kad atiduo- 
tumėm ciesoriui ir tai, kas Dievo. 

Dabar tie nenormalūs santykiai mūsų tarpe iš- 
nyko: mes esame laisvi, ir rusai mūsų krašte yra 
„ laisvi. Mums belieka ištiesti vieni kitiems broliškas 
" rankas ir sueiti į vieną Kristaus avidę. 

Broliai Rusai, mūsų draugiškas linkėjimas yra, 
kad jūmyse pirmuosiuose įvyktų šie Kristaus žodžiai: 
Aš turiu ir kitų avių, kurios ne iš šitos avidės; man reikia ir 
jos atvesti; jos klausys mano balso, ir taip bus viena avidė ir 
as ganytojas (Jon. 10, 16). 

Papų visada buvo didžiausis rūpestis pa grąžinti 
atsiskyrusias rytų bažnyčias į Kristaus avidę. Pius 
XI- tuo tikslu įsteigė Romoje Rytų Akademiją. 

Iš rytų bažnyčios pusės irgi buvo gero noro 
žmonių. Konstantinopolio patriarkas Juozapas 1439 
metais buvo pagrįžęs į katalikų Bažnyčią. Katalikai 
buvo ir sekantys du jo įpėdiniai bei ciesoriai Jonas 
VII Paleologas ir Konstantinas IX. Švenčiant bažny- 
čių susijungimo atsiminimą, katalikų priešai pakėlė 
maištą; atėjo turkai, užėmė Konstantinopolį ir politi- 
kos dėliai palaikė graikų bažnyčios atsiskyrimą nuo 
Romos. 

Kijevo Metropolitas Ragoža 1595 metais su visa 
savo provincija grįžo į Katalikų Bažnyčią. Tą vieny- 
bę palaikė dar du metropolitai Pociejus bei Rutskis 
ir Polocko Arkivyskupas šv. Jozapatas. Deja, vietiniai 
ir apylinkių katalikai dėl kažin kokios ne visai krik- 
ščioniškos savo politikos nepasitiko jų su džiaugsmu 
ir meile ir nepriglaudė prie savo broliškos širdies, 
kaip tai reikėjo jiems padaryti, tik šaltai žiūrėjo, į grįž- 
tančius savo brolius. Mes dvidešimtojo amžiaus ka- 
talikai turėtumėm geriau suprasti krikščioniškąją meilę 
ir ne tik su savo krašto rusais gyventi taikoje ir mei- 
lėje, bet nepamiršti tų vargšų kentančių ir žudomų 
už savo tikėjimą Bolševikijoj. Ne visi ten bedieviai: 
daug yra tikinčių, kurie galvas guldo už savo tikėji- 
mą, spiečiasi į krikščioniškas draugijas. Šių yra at- 
skirai jaunimo, atskirai mergelių. Jie yra geros valios 
žmonės: tiki esą tikroje bažnyčioje ir miršta už Kris- 
tų, kuris jų neapleis ir nepamirš, bet suteiks jiems 
reikalingos šviesos ir atves juos į savo avidę. 

Mes, negalėdami dabar jų kitaip šelpti, turime 
pareikšti jiems savo širdingą, brolišką užuojautą ir 
melsti Dievą, kad kuo veikiausiai jie ir mes galėtume 
būti vienoje Kristaus avidėje. 


Santykiai su protestantais. 


Protestantas yra kiekvienas, kuris protestuoja 
prieš Katalikų Bažnyčią, ypač prieš jos regimąją gal- 
vą Šventąjį Tėvą. Jie yra įvairių rūšių ir įvairių spal- 
vų, bet visus juos jungia neapykanta Katalikų Ba- 
žnyčios. 

Protestantizmo tėvas buvo vienuolis Liuteris, 
sulaužęs Dievui padarytus įžadus. Jis statė savo klai- 
dingą bažnyčią ant trijų pagrindinių klaidų. Pirma 
svarbiausi jo klaida buvo ta, kad Šventąjį Raštą lai- 
kė vieninteliu dieviškojo pareiškimo šaltiniu, kaip ne- 
žinodamas to, ką šv. „Jonas, baigdamas savo Evan- 
geliją, rašo: Yra dar daug ir kitų dalykų, kuriuos Jėzus padarė. 
Jei kiekvienas iš jų būtų atskirai parašytas, tai manau, (čia jau 
padauginančioje formoje sako) kad ir visas pasaulis nega- 
Iėtų suta'pinti visų knygų, kurios reiktų parašyti (Jon. 21, 25). 

Iš tiesų, kokia neišmintinga drąsa tvirinti, kad 
visa ką Kristus kalbėjo ištisus trejus metus, tegali 
būti tose trumpose Evangelijose, kurias mes turime. 
Kristus pats nerašė ir apaštalams neįsakė rašyti, tik 
skelbti jo mokslą. Iš šių tik keturi, progai atsitikus, 
paaiškinti kokį dalyką, rašė laiškus. O kad ne visa ra- 


. šė, ką kalbėjo, kas nori gali matyti antrojo šv. Jono 


: Jaiško gale, kur pasakyta: Daug turėdamas jums rašyli, ne- 


norėjau tai daryti popieriu ir rašalu, nes turiu vilties, kad 
būsiu pas jus ir pasikalbėsiu burna į burną, kad jūsų džiaug- 
smas bitų pilnas. 

Ant to klaidingo tikybinio mokslo pagrindo sa- 
vaime turėjo krautis galybės klaidų: visos Kristaus 
pareikštos tiesos, apie kurias nieko nebuvo rašyta, bet 
kurios buvo ar tai šventųjų tėvų raštuose ar gyvu 
žodžiu skelbiamos, turėjo būti išmestos iš protestan- 
tų mokslo; todėl jų mokslas nebeliko panašus į Kri- 
staus mokslą. 

Antra pagrindinė protestantų klaida buvo ir te- 
bėra nepripažinimas, kad aiškinti Sventąjį Raštą gali 
įpėdinis šv. Petro, kuriam Kristus pasakė: Tu esi Pel- 
ras ir ant tos uolos aš pastatysiu savo Bažnyčią ir pragaro Vartai 
jos nenugalės (Mat. 16, 18), kada pripažįsta tą teisę vi- 
siems, kurie neturi jokios pretensijos prie tos įpėdi- 
nystės. Tuo atveriami vartai daryti klaidoms paties 
Sventojo Rašto srityje, nes kiekvienas, atskyrus Ka- 
talikų Bažnyčią ir jos galvą, turi teisę aiškinti Sven- 
tąjį Raštą, kaip tinkamas. Tiesa, ir protestantai kėsi- 
nasi vieni kitus varžyti ir primesti vieni kitiems savo 
nuomonę. Bet tai daroma priešingai jų principams ir 
be jokio pagrindo. 

Liuteris pagriebė sau išimtinai teisę ne tik aiš- 
kinti Šventąjį Raštą, bet ir daryti jame pataisas; kur 
jis manė esą reikalinga jo mokslui palaikyti. Išgirdęs 
papeikimą dėl įrašymo į Šventąjį Raštą žodžio „vie- 
nas“ — sola, allein, kur kalba, kad mus tikėjimas iš- 
gano, — jis pareiškė: Jei jūsų naujas papistas nori 
be reikalo rūpintis žodžiu „vienas“, tuoj atrėžk jam 
šiaip: Dr. Martinas Liuteris nori, kad taip būtų, ir 
sako: Papistas ir asilas yra tas pat. Taip noriu, taip 
įsakau, pagrindo vietoj tebūnie valia. 

v. Jokūbo laiško, kur apaštalas moko, kad per 
vieną tikėjimą be gerų darbų mes negalime būti iš- 

gaftyti, nes toks tikėjimas yra miręs, Liuteris nebe- 
drįso taisyti, tik pavadino jį šiaudiniu laišku. 

Trečia pagrindinė klaida buvo keista nuomonė, 
kad dėl vieno antro Bažnyčios valdytojo nedoro pa- 
sielgimo keliolikos amžių laikotarpyje, nors jų daugu- 
mas buvo šventi žmonės, nebelikę pačios Kristaus 
Bažnyčios; ir jis — Liuteris turėjęs steigti naują baž- 
nyčią. Neturint fakto, sunku būtų net įsivaizduoti, 
kad gali atsirasti sveiko proto žmonių, darančių t0- 
kias išvadas; bet Kristus pramatė, kad bus tokių, ir 
dėl to perspėjo: Rašto žinovai ir parisiejai atsisėdo ant Mo- 
ės krasės. Taigi, visa, ką tik jie jums sako, laikykite ir darykite; 
bet nesielkite taip, kaip jie elgiasi (Mat. 23, 2—3). 

Tebūna kas negali būti, kad visi Bažnyčios val- 
dytojai buvę nedori žmonės, ir tada ji paliktų šventa, 
kaip ir jos Įsteigėjas yra šventas. Pagaliau niekas ne- 
įrodys, kad ir tie papos, kurių privatiškame gyvenime 
galima atrasti nedoro pasielgimo, būtų kada nors 
kaipo Bažnyčios galvos mokę kitus nedoro elgimosi. 

O Liuterio sekėjai turėtų atkreipti dėmesio į ne- 
užginčijamą istorišką faktą, kad jų bažnyčios įsteigė- 
jas kartu su Melenchtonu, Buceru ir visais Hesijos 
pastoriais 1540 metais leido Hesijos landgrapui Pily- 
pui vesti antrą pačią Margaritą von der Saal, gyvai 
tebesant pirmai žmonai. Mat, bijojo, kad Pilypas ga- 
lėjo išsižadėti jų tikybos, jei jam nebūtų leista turėti 
kartu dvi pačias. Liuteris, tiesa, patarė, kad tos ant- 
rosios jungtuvės slapta įvyktų. Bet istorija savo lai- 
ku ir didesnius sekretus iškelia aikštėn. Jei Liuteris 
"leido Hesijos Pilypui tai daryti, visi pastoriai gali 

sekti jo pavyzdžiu, leisdami visiems Pilypams ir ne 
Pilypams panašiai elgtis. Kam negana vienos žmonos, 

tas gali vesti antrą — tik be iškilmių ir be triuk- 
šmo. Iš tiesų, nepaprasta laisvė duodama protestantų 
sekėjams. 

Ne daug geresnį pamokymą randame Liuterio 
laiške į Melanchtoną, kuriam jis rašo: Būk nusidėjėlis 
ir stipriai nusidėk, bet tvirčiau pasitikėk ir džiaukis 
Kristuje. 

Iš tų pamatinių klaidų dygo, kaip grybai kitos pro- 
testantizmo klaidos ir iš viso Kristaus mokslo jame 
beliko lyg kokios nuolupos. Iš septynių Kristaus 
sakramentų vieni protestantai pripažįsta du, kiti tik 
vieną krikštą. Yra ir tokių, kurie nė krikšto nelaiko 
sakramentu, tik apeiga, kuria įrašoma į protestantų 
bažnyčios narius. Štai dėl ko rusų grįžtančių į Kata- 
likų Bažnyčiąnebekrikštijame, o protestantus krikštijame 
sąlygiškai, nes rusų bažnyčia pripažįsta visus septy- 
nis sakramentus. Bet, kokios buvo nuomonės apie 
krikštą pastoris — ar jis krikštijo Kristaus krikštu, 
ar tik savo apeigas darė — to nežinome, Jei būtų 
tikrai žinoma, kad pastoris krikštą laiko Kristaus sa- 
kramentu, negalima būtų jo pakrikštytojo nė sąlygi- 
škai krikštyti; gana jam išpažinti katalikų tikėjimą. 

Atsitolinę nuo Kristaus mokslo ir nuo jo kata- 
likiškosios Bažnyčios, protestantai su baisiu įniršimu 
ėmė neapkęsti katalikų, likusių ištikimais Kristaus mok- 
slui ir Jo šv entajai Bažnyčiai, Liuteris biauriausiais žo 
džiais koliojo katalikus, ypač Šventąjį Tėvą, vadindamas 
jį Antikristu (jo veika I. XXIV, psl. 38—52), Kristaus 
priešu ir velnio apaštalu (Wette M. Liuterio laiškai 
1. psl. 580). 

Liuterio sekėjai ir įpėdiniai laikėsi tos pat tak- 
tikos: jie manė, kad, tik atvaizduojant katalikus biau- 

riausiomis spalvomis, galima bus sulaikyti savuosius 
nuo grįžimo atgal į katalikų Bažnyčią. Te mus vadi- 


na pagonimis; mes garbiną Dievo vietoje Švenčiausią- 


| ją Panelę, kitus šventuosius — net jų paveikslus ir 


statulas. Bet tai daroma, kad tamsūs žmonės priešin- 
gai nusistatytų prieš katalikus ir su paniekinimu į 
juos žiūrėtų, nes pastoriai nėra, tur būt, taip tamsūs 
žmonės, kad nežinotų, kokį skirtumą katalikai daro tarp 
garbinimo Dievo, šventųjų ir šių paveikslų. Ypač 
Liuteris, kurs buvo kunigas—vienuolis ir gavęs teo- 
logijos daktaro laipsnį, turėjo gerai žinoti, kad kata- 
likai vieną Dievą tegarbina kaipo Dievą, kad Sven: 
čiausią Panelę Mariją garbina kaipo žmogų, bet iš 
visų žmonių švenčiausią, kaipo Kristaus, o tuo pat ir 
Dievo Motiną, kaipo geriausią mūsų užtarėją pas Die- 
vą; kad garbina šventuosius ne kaip dievus, tik kaip 
užsipelniusius pas Dievą ypatingą malonę ir kaip ga- 
lingus pas Jį mūsų užtarėjus. Tas skirtumas iš- 
reikštas yra ir mūsų maldose: melsdamies į Dievą, 
sakome: pasigailėk mūsų; melsdamies į Švenčiausiąją 
Panelę, ar į kitus šventuosius, sakome: melskis už mus. 
Liuteris turėjo žinoti, kad mes, garbindami šventųjų 
paveikslus, negarbiname tos medžiagos, iš kurios yra 
padarytas paveikslas, bet garbiname tą, ką tas paveikslas 
atvaizduoja, Toks garbinimas ne stabmeldžių ir ne asi- 
lų darbas, bet išmintingam žmogui yra įgimtas: vaikai, 
atsitolindami nuo tėvų, pasiima su savim nors jų pa- 
veikslą ir pagarboje jį laiko, o jei kas išniekintų tą 
paveikslą, būtų lygiai įžeisti, kaip kad patį tėvą ar 
motiną kas išniekintų. 

Bet ar tie šmeižtai, koliojimai ir paniekinimai 
gali užgesyti mūsų širdyse meilę tų, kurie taip nedo- 


rai ir neteisingai su mumis elgiasi? Niekada. Nors 
jie dar pikčiau būtų prieš mus nusistatę, mes turime 
juos mylėti Kristaus dėliai ir geru už pikla atsily- 
ginti pagal Evangeliją: Mylėkile savo neprietelius, gera da- 
tykite tiems, kurie jūsų nekenčia, ir melskilės už  persekiojan- 
čius ir šmeižiančius jus, kad būtumėte vaikai jūsų Tėvo esančio 
danguje (Mat. 5, 44—45). 

Jei mes nemylėtumėm nors vieno žmogaus, tuokart 
nemylėtumėm nė paties Dievo, kurs mums įsako vi- 
sus mylėti. Jei kas sakytų: aš myliu Dievą ir nekęstų savo 
brolio, tas melagis (Jon. 4, 20). Neturi būti pasaulyj to- 
kio dalyko, kurs mus atskirtų nuo Dievo meilės. 
Tuo atžvilgiu mes turime būti nusistatę kaip šv. Pau- 
lius, kurs sakė: Kas gi alskirs mus nuo Kristaus meilės? Ar 
vargas? Ar suspaudimas? Ar badas? Ar plikumas? Ar kalavijas? 
(Juk yra parašyta: dėl Tavęs esame žudomi visą Lini laikomi 
piautinomis avimis). Bet visa tai mes nugalime dėl To, kurs 
mus mylėjo (Rom. 8, 35—37). 

Šiais laikais ir protestantų daugumas ima su- 
prasti, kad koliojimas ir šmeižtas nėra tvirtas pagrin- 
das, ant kurio jų tikyba galėtų ilgai laikytis: pragyve- 
nome gana laiko, kuriuo katalikų elgesys galėjo aiš- 
kiai įrodyti, ko verti visi tie šlykštūs mūsų brolių pro- 
testantų prasimanymai, 

Bet išauklėjimo didelė galybė: jis laiko savo spą- 
stuose per ilgus amžius žmones, nenusimanančius esan- 
čiuspagautus. Tik Dievo malonė, laimingos kokios aplin- 
kybės ir žmogaus noras visai bešališkai ištirti dalyką 
ir ieškoti tiesos gali atidaryti jam akis ir parodyti, 
kad jis lig šiol buvo savo“ išauklėjimo nelaisvėje. Iš- 
auklėjimo verguvėj laikomi ne tik tamsūs, bet ir mo- 
kyti žmonės. Protestantų auklėjime yra du dalyku, 

kurie juos kliudo pagrįžti į tikrąją Kristaus Bažnyčią: 
palaikymas klaidingos nuomonės apie katalikų tikėji- 
mą ir niekuo nesivaržymas šiame gyvenime. 

Vienų protestantų nuomonė apie mūsų tikėjimą 
yra mažiau, kitų labiau klaidinga, bet nerasime nė 
vieno, kurio būtų visai neklaidinga: kas buvo neklai- 
dingos nuomonės, tas pagrįžo į katalikų Bažnyčią. 

Kardinolas Wiseman savo garsiame veikale Fa- 
biola labai vaizdžiai piešia pagonių nuomonę apie pir- 
muosius krikščionis. Antonio pirtyj didžiame vieša: 
me susirinkime iškilo kalba apie krikščionis. Kas tai 
yra tie krikščionys? klausia vienas kitą. Proculus krei- 
piasi į filosofą Calpurnių: Calpurniau, imk tą savo 
didžiąją knygą ir pasakyk mums, kas tai yra tie krik- 
ščionys. Calpurnius su visu filosofišku rimtumu sa- 
ko: Buvo kaž-koks Simonas, kurs kartais vadindavosi 
Simonu Petru ir dar kitais kartais Simonu Magu, iš 
tikrųjų publikai matant pakilo aukštyn į orą; bet jo 
žavai sugedo, jis krito ir susilaužė abi kojas: dėl tos 
priežasties turėjo būti prikaltas prie kryžiaus galva 
žemyn. Pasakojo daug baisybių apie krikščionis tas 
filosofas, kurio klausydama publika traukė pečius ir 
garsiai reiškė savo didžiausį pasibiaurėjimą. 

Kaip tas Romos filosofas pasakojo apie krikš- 
čionis, panašiai apie katalikus kalba protestantai, nei- 
giamai nustatydami prieš mus savo klausytojus. 

Teko pažinti vieną protestantę šveicarę tuo metu, 
kada ji mokės katalikų tikybos. Ji buvo labai nuste- 
busi tuo, kad visai kitaip ją mokė apie katalikų tikė- 
jimą, negu yra iš tikrųjų, kaip ji dabar pažino. Išpa- 
žinus katalikų tikėjimą, ji buvo taip maldinga, kad 
kas dieną priimdavo Bvenčiausį Sakramentą. 

Bet juk ne ji viena išimtinai buvo klaidingai 
mokoma apie katalikų tikėjimą: nors vienas mokyto- 
jas mažiau, kitas daugiau klaidų skelbia. 

Man pasitaikė važiuoti iš Neapolio į Romą vie- 
name kupė su vienu protestantu, ką tik baigusiu 
mokslą — teisių daktaru ir kandidatu į diplomatus. 
Netoli Monte Cassino aš norėjau su juo atsisveikinti, 
pareikšdamas, kad čia išlipsiu aplankyti šv. Benedikto 
vienuolyno. Mano kelionės draugas atsakė, kad jis 
irgi norėtų kartu su manim apžiūrėti tą vienuolyną. 
Išlipome abudu. Nakvynę gavome pačiame vienuo- 
lyne. Ryt dieną, kada jau susipažinome su vienuoly- 
nu, ponas Daktaras štai ką pareiškė: Aš lig šiol bu- 
vau visai kitos nuomonės apie vienuolynus, negu 
esu šiandien: visa, ką aš esu skaitęs apie katalikų 
vienuolynus, neatitinka tikrenybės. Mane prašė pri- 
imti iš jo atminimui didelį bronzinį šv. Benedikto 
medalį. 

Tas geros valios žmogus viena diena nusikratė 
užmestais jam auklėjimo prietarais apie katalikų vie- 
nuolynus ir labai buvo tuo patenkintas. Iš tiesų, ne- 
sunku yra nusikratyti ir visais prietarais, tik reikia 
geros valios; bet ta gera valia dažniausiai yra pri- 
slėgiama priešingų gyvenimo įpročių. Protestantai 
pasirūpino sudaryti sau labai patogią tikybą šiam 
gyvenimui, įsivaizduodami, kad tai visai nekenkia ir atei- 
nančiam amžinam gyvenimui. Nereikia nei pasninko, 
nei išpažinties: nori pačią pakeisti-nesunku tai padaryti. 
O jei esi koks kunigaikštis gali ir dvi pačias kartu tu: 
rėti. Nusidėk, pasitikėk ir džiaukis Kristuje. Esant 
tokioj laisvėj, nelengva yra norėti save varžyti ir ieškoti 
nelaisvės, 

Išauklėjimas prietaruose ir įpratimas į laisvą nie- 
kuo nevaržantį gyvenimą sulaiko net mokytus ir ga- 
bius protestantus nuo ieškojimo tikybinės tiesos. 

Atsižiūrint į tas sunkias aplinkybes, kuriose yra 
protestantai, iš atžvilgio tikybinės tiesos atradimo, 
mes turime dėti visas pastangas, kad, kiek tai nuo 
mūsų pareina, padėtumėm jiems pažinti ir pamilti tik- 
rąją tiesą. Pasisekimą tuo atžvilgiu galime viltis tu- 
rėti tik mylėdami juos, kaip savo brolius. Jie garbi- 
na ią patį Dievą kur ir mes ir tą patį mūsų Išgany- 
toją Jėzų Kristų. Tiesa, jie negarbina mūsų didžiau- 
sios užtarėjos Švenčiausios Panelės ir kitų šventųjų 
mūsų dangiškųjų globėjų, su kuriais mes esame šven- 
tųjų draugystėje. Bet kaip tik dėl to turime stengtis 
vesti savo brolius protestantus“ į mūsų šventųjų drau- 
gystę. Koki tai nelaimė -— taip dideliam tikinčiųjų į 
Kristų žmonių skaičiui būti pašalintam iš šventųjų 
draugystės! 

Bet pasitikime Dievo malone ir galybe tiesos, ku- 
rios niekas negali amžinai paslėpti. Tiesa nemirtinga 
—jos niekas neužmuš — tik kuriam laikui galima ją 
pridengti. Mes matome, kad ji jau ima leisti savo 
spindulius iš po priedangos: protestantai sveikesnė - 
mis akimis ima žiūrėti į katalikus ir jų Bažnyčią. Daug 
prietarų išblaškyta. Laikas, kurs savo darbą atlieka 
tiksliai ir sąžiningai, pašalins visus likusius prietarus 
ir nesusipratimus, išves tiesą iš po uždangos ir paso- 
dins ją apleistame soste, kur ji pasirodys ne vienu 
antru spinduliu, bet pražibs visa savo įšviesa, kuri 
sujungs protestantus su katalikais į vieną šventųjų 
draugiją. Nors negalime tikėtis, kad mes patys su- 
lauktumėm tos laimės, nei įspėti, kurioj žmonijos kar- 

toje tai įvyks, bet, kad įvyks tolimesnėje ateityj, ne- 
galima abejoti. Mes katalikai iš savo pusės turime 
daryti visa, kas galima, kad pasaulis kuo veikiausiai 
sulauktų tos laimingos valandos. 


Santykiai su žydais. 


Žydo vardas, kaip visur, taip ir pas mus nelai- 
komas pagarboje. Tačiau jo kilmė yra graži ir gar- 
binga: iš dvylikos patriarko Jokūbo sūnų vienas va- 
dinosi Jūda; tas vardas teko visoms jo kartoms. Mes, 
kaip ir. slavai, nežinia dėl ko pasisavinome prancū- 
zišką to vardo ištarmę, Prancūzai ištaria j kaip 4, 
o u tarp i ir u; iš judos pasidarė žydas. Judai Die. 
vo buvo duotas pažadėjimas, kad iš jo kartos ateis 
Mesijas, arba pasaulio Išganytojas: Ir tu, Belliejau, Jūdo 
žemė , anaiptol neesi mažiausi tarp vyresniųjų Jūdo vietų, nes iš 
tavęs kils vadas, kurs valdys mano tautą Izraelį. (Mat. 2, 6). 

Iš tos kartos gimė žydų karalius Dovidas, iš jos 
gimė ir Švenčiausioji Panelė, Kristaus Motina 

Jei žydo vardas nebeturi pirmutinės savo gar- 
bės, tuo kalti patys žydai: neišdildomą dėmę užsitrau- 
kė jie ant savęs, pritardami savo vyresniesiems — 
kunigams ir pariziejams—nužudyti švenčiausį ir nekal- 
čiausį savo Išganytoją, kurio ilgus amžius laukė; bet lau- 
kė, kad ateitų jų išvesti iš žmonių nelaisvės, o jis atėjo 
išvesti iš piktosios dvasios nelaisvės. Tą vieną kaltę 
tegalėjo Jame rasti, kad neatitiko jų iškreiptos ir klai- 
dingos sąvokos apie Mesiją. 

Padarę baisiausį nusižengimą, kurį žmogus per 
visus amžius tik vieną kartą tegalėjo padaryti, žydai, 
norėdami pasiteisinti, dėjo visas pastangas, kad at- 

vaizduotų Kristų, kaipo didžiausį savo tautos nevy- 
doną, kaipo žmogų, kuris iš tikryjų turėjęs būti nu- 
žudytas. Vartojo visokių priemonių, kad visus atito- 
lintų nuo Kristaus, kad niekas netikėtų į jį, kaip į Me- 
siją; nes kiekvieno tikėjimas Kristų esant Mesiją, bū- 
tų didis jų pasmerkimas. Todėl kiekvienas tikįs buvo 
jų žiauriai persekiojamas. 

Tokiame nusistatyme visi žydai buvo stropiai 
auklėjami, Milijonai taip išauklėtų žydų išsiblaškė po 
visą pagonišką ir krikščionišką pasaulį. Tarp tokių 
atėjūnų ir krašto žmonių įvykdavo nemalonūs ir aš- 
trūs susispyrimai, kurie dažnai baigdavosi arba de- 
šimtimis tūkstančių žmonių išvarymu iš šio pasaulio, 
arba visų atėjūnų—iš krašto. 

Nebuvo nei krikščioniško, nei pagoniško krašto, 
kur žydai dėl ko nors nebūtų buvę persekiojami. Sa- 
vo politikos jie nemokėjo vesti su tokiu šaltu krauju, 
kaip moka vesti piniginius reikalus. Būdami karšto 
temperamento, Izraėlio sūnūs greit pakeldavo maištą 
prieš vietinę valdžią, neapgalvoję pirma, kokie bus 
to sukilimo išdaviniai. Tie išsišokimai išliejo daug 
semitiško kraujo. Beveik visur varžomi net persekio- 
jami — kai kada ir neteisingai, — žydai visados jau- 
tėsi skriaudžiami ir buvo nepatenkinti. Noro nusikra- 
tyti tais varžymais jiems niekuomet nepristigo, bet, 
kada būdavo labai aišku, kad, jiems patiems pakėlus 
maištą, šis baigtųsi jų skerdynėmis, jie susižinodavo 
su vietiniais maištininkais ir juos palaikydavo. 

Kada pagonys persekiodavo krikščionis, žydams 
tai patikdavo, išduodavo krikščionis pagonims ir ne- 
teisingai juos įskųsdavo. 

Zydas pasirodo kartais nuolankus ir mandagus, 
bet tai daro dėl kokių nors savo sumetimų, ne vi- 
duje įsitikinęs: dvasioje jis save aukščiau stato už 
visus kilis nežydus. Tas diždiavimasis jam įgimtas iš 
senų senovės. Žydų tauta buvo ypatingai Dievo glo- 
bojama ir parinkta tam, kad joje išsilaikytų tikras ti- 
kėjimas, iki ateis Išganytojas ir paskelbs savo dieviš- 
kąjį mokslą visam pasauliui. Kada pagonys kėsinosi 
išnaikinti jų tautą, Dievas stebuklingu būdu ją gal- 
bėjo. Bet žydai ėmė klaidingai apie save manyti: jiems 
rodėsi, kad jie vieni tėra Dievo vaikai, o kiti nėra 
verti jais vadintis. Žydų ypatingos pasiuntinybės lai- 
kas pasibaigė: atėjo žadėtasis Išganytojas ir pareiškė, 
kad visi žmonės yra lygūs—visi Dievo vaikai—visi 
savo tarpe broliai; todėl visus reikia mylėti—ir žydą, 
ir samaritoną, Tuo žydų išdidumas buvo pasmerktas; 
už tat jie nužudė dieviškąjį Mokytoją ir nepriėmė Jo 
mokslo. Tas krikščioniškos meilės trūkumas neleidžia - 
žydams pasiekti taip aukštą civilizacijos laipsnį, koks 
yra krikščionių pasiekiamas. Jei krikščionių tarpe pa- 
sitaiko negerbiančių kito žmogaus asmens, jie visus 
nustebina: juos laiko necivilizuotais barbarais. Gėda 
tam, kurs pareiškė nepagarbos kitam kokiam nors 
žmogui. Pas žydus tos gėdos nematoma. Pavyzdžiui 
tebūnie vienas iš mažiausių dalykėlių. Eina eile Izraė- 
lio sūnūs ir dukterys, užimdami skersai visą šaligat- 
vį ir neduoda tako priešais ateinantiems: tenulipa jie 
į nedailią ar purviną gatvę. O jei kas, čėdydamas ko- 
jas ir pasitikėdamas savo stipriais pečiais, pats sau 
daro taką, pavadinamas nemandagiu. Vadinas, žydai 
mano turį kažkokį titulą pasisavinti visą šaligatvį, ne- 
palikdami kitam nė tiek, kiek jam būtinai reikia, kad ga- 


45— 


lėtų praeiti. Toks jų elgesys rodo, kad jie kitų nelai- 
ko sau lygiais—tikrais savo artimals—ir nemyli kaip 


save. 

Iš atžvilgio į žydų teisingumą žmonės nėra apie 
juos geros nuomonės ir ne visai jais pasitiki. Užgautas 
kieno nors nepasitikėjimu, klausia: ar aš tau žydas? 
Kas nori pasakyti apie kokį žmogų, kad jis ne visai 
teisingas ir mėgsta apgaudinėti, sako: su juo reikia 
turėti reikalą, kaip su žydu. 

Tačiau ir žydų tarpe yra visokių žmonių: gerų 
ir geresnių, piktų ir piktesnių—kaip visur pasaulyj. 
Kai kurie iš jų turi labai jautrią sielą, kuriai Kristaus 
mokslas padarė nemaža įtakos, nors jie patys to ne- 
numano. 

Dėl tokių žiaurių žmogžudysčių kaip Inmestare, 
kur žydai nužudė krikščionių vaiką, pririšę jį prie 
kryžiaus, negalime kaltinti visų žydų, kaip negalime 
kaltinti visų krikščionių, jei kas iš jų padaro lygiai 
žiaurias žmogžudybes. Negalima įrodyti, kad žydų ri- 
tualas reikalautų krikščionių kraujo, nors Voltaire ki- 
taip tvirtino; bet tas žmogus yra daug ką tvirtinęs, 
kas niekada nebuvo ir nebus įrodyta. Talmude apie 
tai nėra nieko pasakyta, nors kai kurie yra kitos nuo- 
monės. Negalime visų žydų kaltinti ir dėl kai kurių 
fanatikų hostijos išniekinimo. 

Klaidingas būtų manymas, kad žydas negalįs 
būti geras — kad jis jau iš prigimties esąs nedoras. 
Žydas iš prigimties yra karštas ir kraštutinis žmogus: 
jei jis palinksta į pikta, nebrasi piktesnio žmogaus, 
jei pamilsta gera, tai visa savo siela ir energija. Ora- 
žių turime abiejų Jėlyčių pavyzdžių. 

Marija iš Magdalės ir Saulius iš Tarso buvo 
tikrai typiški žydai: ta garsi nusidėjėlė, šis garsus Kris- 
taus persekiotojas; bet, kada jie pamilo Kristų, mylė- 
jo jį visa savo karšta širdimi, visomis jėgomis ir vi- 
siškai jam atsidavė. Jų meilės garsai skamba per am- 
žius pasaulyj, žadindami ir ragindami visus sekti taip 
gražiu pavyzdžiu. Iš tikrųjų, Šv. Marija Magdalena ir 
šv. Paulius apaštalas yra gražiausi krikščionijos idea- 
lai. Nekalbame apie Švenčiausiąją Panelę, nes ji ne- 
paprastas žmogus ir nekaltai pradėta. Bet tas Kristaus 
apaštalų tuzinas ir jo pirmasis kankinys šv. Steponas 
buvo paprasti žmonės ir tikri žydai, o kaip gražus 
jų gyvenimas, koki šventa mirtis! Buvo tai žydai, ku 
rie pakrypo į gerąją pusę; buvo Ir tokie, kur pasida- 
vė į piktąją pusę—ir krypo įją, kol pasiekė patį kraš- 
tą. Jūdas Iskarijotas, išrinktasis Kristaus apaštalas, 
pamilo pinigus ir taip prie jų prisirišo, jog už tris 
dešimtis sidabrinių išdavė savo dieviškąjį Mokytoją 
Jo priešams ir pasikorė !). 

Kada žydas pareiškia norą būti pakrikštytas, 
paprastai yra įtariamas, kad tai daro dėl kokių nors 
žemiškų sumetimų. Tas įtarimas turi savo pagrindą, 
nes yra žydų, kurie be įsitikinimo, kaip kokios nusu- 
susios avys, ne pro duris įeina, bet pro langą įlenda į 
Kristaus avidę. Atsargumas, priimant žydus į Bažny- 
čią, yra reikalingas; bet, antra vertus, reikalingas yra 
atsargumas, kad nepagrįstu įtarimu neįžeistumėm ge- 
ros valios žmonių. Visais amžiais buvo labai pavyz- 


*) Vienas mano universiteto draugas lenkas sakė man, ši 
esanti jų nuomonė apie lietuvius: jei lietuvis nusisekė, yra ge- 
riausis žmogus, jei nenusisekė-- pikčiausis. Kiek tame yra tiesos, 
tesprendžia kiti, 

dingų krikščionių žydų—net tokių, kurie, kaipo krikš- 
čionys, pagarsėjo istorijoj ir pasaulinėje literatūroj. 
Garsūs yra du broliai Ratisbonne Marija-Teodo- 
ras ir Marija-Alfonsas turtingo žydo bankierio sūnūs 
—abudu juristai advokatai. Įsitikinę, kad per Švenčiau- 
siosios Panelės ypatingą užtarimą jie buvo Dievo ma- 
lonės apšviesti ir pašaukti į Kristaus Bažnyčią, prie 
krikšto abudu priėmė jos vardą. Pavedę save ypatingai 
Dievo Motinos globai, įsteigė Jeruzalėje jos vardu kon- 
gregaciją tikslu šviesti savo brolius žydus ir gelbėti juos 
iš to amžiais įsigalėjusio apjakimo bei sukietėjimo. Gaila 
jiems buvo savo brolių, palikusių tamsybėje, iš ku- 
rios juos pačius Dievo malonė išvedė. Paaukojo visą 
savo turtą jiems gelbėti: įsteigė vienuolynų, įvairių 
mokyklų ir prieglaudų. Mirė abudu 1884 metais. 
Tobulo krikščionies pavyzdį turime ir Pranciš- 
kaus-Marijos-Pauliaus Libermann'o asmenyj. Prieš 
krikštą jis vadinosi Jokūbu. Jo tėvas buvo rabinas, 
Jokūbas irgi buvo skiriamas rabinu ir mokėsi aukš- 
tojoje žydų mokykloje Metz'e. Jo vyresnysis brolis 
gydytojas Strassburg'e jau buvo krikščionis. Kada ir 
du jaunesnieji broliai buvo pakrikštyti Paryžiuj, Jokū- 
bas ėmė abejoti, begu tėvų tikėjimas geras, metė žy- 
dų mokyklą ir išvyko į Paryžių, kur pateko mokyto 
vyro Drach'o globon. Po krikšto ištyręs save, pasi- 
ryžo stoti į dvasinį luomą, kad galėtų naudingiau 
veikti misijose. Pateko į garsią šv. Sulpicijaus kunigų 
seminariją, kur visus nustebino savo tikrai angelišku 
maldingumu, visiems buvo gražiausis pavyzdis. Jis 
taip pamilo kunigo pašaukimą visa savo karšta šir- 
dimi, jog sugebėjo ir kitiems įkvėpti tos meilės kartu 
su visišku pasiaukojimu taip šventam reikalui. Įsteigė 


Nekaltos Švenčiausios Marijos Širdies kongregaciją, 
kurios tikslas buvo skelbti Kristaus mokslą juodie- 
siems Afrikos gyventojams—negrams. Mes matome, 
kad visi čia paminėtieji didvyriai —žydai ypatingai 
garbino Švenčiausiąją Panelę ir visi trys prie krik- 
što pasirinko jos vardą. 

Kiek tas šventasis žmogus turėjo energijos ir 
ištvermės, tiek jis turėjo nugalėti kliūčių, vykydamas . 
savo sumanymus. Bet jis niekad nenuilso, niekad 
nenusiminė, visumet sutikdavo su Dievo valia, gerai 
suprasdamas, kad ir tos kliūtys ne be Dievo valios 
jį vargina. Toki energija ir ištvermė stebėtina būtų 
ir geros sveikatos žmoguje, bet palaimintas Pranciš- 
kus-Marija-Paulius Libermann buvo labai menkos 
sveikatos ir mirė 1852 metais, gyvenęs vos 48 metus. 
Trumpu laiku užbaigtas, jis pasiekė daug metų, nes jo siela patiko 
Dievui... bet miręs teisusis pasmerkia dar tebegyvenančius be- 
dievius (Išmin. 4, 13—16), 

Po mirties Paryžiuje ėmė rūpintis pripažinimu 
Pranciškaus - Marijos-Pauliaus šventu. Pijus IX leido 
tai daryti ir Romoje; tuo pripažintas jam Palaimintojo 
titulas. Procesas pripažinti jį šventu dar nėpabaigtas. 

Šitų trijų krikščionių — žydų gyvenime galima 
pastebėti kai kurių skirtumų, kurių priežastis yra asmenų 
temperamento ir gabumo skirtumai. Bet jų gyvenime 
yra vienas aiškus bendras bruožas — nuosakumas, 
kaipo išmintingos būtybės savotiškumas. Iš tiesų, rei- 
kia stebėtis, kaip gali išmintingas žmogus sutaikinti 
krikščionišką tikėjimą su pagonišku gyvenimu ir tai 
pats savyje. Tačiau pas mus perdėm tai daroma: vadi- 
nasi krikščionimi, gyvena kaip pagonis—ir tat ne kaip 
dorasis. Žiūrėk į jo popierius— krikščionis, žiūrėk į jo 

gyvenimą—pagonis; nei šis, nei las, kažkoks keistas 
hibridas. Žydai, priešinguose krikščionijai prietaruose 
išauklėti, vos tik išpažinę krikščionišką tikėjimą, ge- 
riau jį supranta, negu krikščionių tėvų vaikai, iš ma- 
žens krikščioniškai auklėjami, 

Gaila, kad apjakimas trukdo milijonus žydų pa- 
žinti tiesą. Mes. turime, kiek tai nuo mūsų pareina, 
padėti jiems nusikratyti tuo apjakimu. Priemonių tam 
turime maldą už juos ir palaikymą su jais gerų, iš 
krikščioniškos meilės kylančių, santykių. Geri santy- 
kiai suprantami tose ribose, kur negresia iš jų pusės 
mūsų sielai joks pavojus. Mes, Kristaus mokiniai, ne- 
galime nė truputį abejoti, kad kiekvienas žydas yra 
mūsų artimas, kurį turime mylėti, nors jis būtų mūsų 
priešas. 

Būdami išmintingi, ir šitoje meilėje turime būti 
nuosakūs. Vadinas, jei mylime žydą krikščioniška mei- 
le, turime linkėti jam gera ir nedaryti nieko pikta: šelpti 
jį bėdoje, duoti gerų patarimų, neskriausti, nepaniekinti, 
nepajuokti ir nekaltinti jo tuo, kuo jis nėra kaltas, 

Taip elgdamies, neturime manyti, kad mūsų el- 
gesys yra kažkoks didvyriškas: taip turi elgtis kiek- 
vienas paprastas krikščionis, nes tai ne patarimas, 
bet tikras Kristaus įsakymas. Bažnyčia, eidama Kris- 
taus įsakymu, visumet gindavo žydus nuo skriaudi- 
mų ir persekiojimų, kaip matome Kaliksto II Patente: 
CONSTITUTIO ĮJUDAEORUM; Aleksandro II Buloje 
irgi žydų reikalai ginami., Žydų užtarėjas buvo ir vi- 
suotinis Bažnyčios susirinkimas Laterane. Pagaliau 
šiais metais kovo 22 d. Šventasis Tėvas Pijus XI pa- 
tvirtino kongregacijos dekretą, kuris pasmerkia neapy- 
kantą žydų, išsireiškiančią dabar paprastai vadiname 


antiseinitizme, nors kartu pasmerkiama ir susiorgani- 
zavusi Izraėlio Bičiulių draugija, kurios kalba ir vei- 
kimas neatatiko Bažnyčios ir šventųjų Tėvų minties, 
net priešinosi liturgikai. 

Aiškus yra tuo atžvilgiu Kristaus ir Bažnyčios 
įsakymas, bet ne visi krikščionys nori jį aiškiai su- 
prasti: yra net tokių, kurie mano, kad krikščionis tu- 
rįs nekęsti žydų. Tuo labai pažeminamas krikščionio 
vardas. Zydai vėl, neatskirdami pačios Katalikų Bažny- 
čios nuo atskirų jos narių ar katalikiškų valstybių, 
skriaudas ir neteisingus persekiojimus iš šių pusės 
jai prikergia, 

Istorija suteršta skriaudomis ir žiauriais kanki- 
nimais žydų. Valstybės, norėdamos juos prispausti, 
apkraudavo nepakeliamais mokesniais, kuriuos iš jų 
griežtai išreikalaudavo. Tuo juos doriškai gadindavo: 
žydas, negalėdamas išsimokėti, vertėsi visokiomis ap- 
gaulėmis, teisindamasis tuo, kad kitaip jis nebegalįs 
gyventi, Užėjo koks priešingas žydams ūpas, valstybė 
išvaro jucs visus iš savo ribų. Kartais reikalaudavo 
iš žydų ar krikštytis, ar apleisti gyvenamąjį kraštą. 
Papos įspėdavo valdovus, kad jie neverstų žydų 
krikštytis. Priverčiamas krikštas yra išniekinimas sak- 
ramento, Be to iš išmintingo žmogaus daroma ne- 
gyva mašina, kuri veikia taip, kaip kitas ją nustato ir 
nori, kad veiktų. Žmogus pats sąmoningai nusistato 
veikti—kitaip jo veiksmas nebūtų žmoniškas. Bažnyčia 
neleidžia krikštyti nė žydų vaikų iki septynerių metų 
amžiaus, esančių tėvų globoje, nebent būtų neabejo- 
tinai mirštąs vaikas. Tiesa, anais laikais Romoje gyve- 
nantiems žydams buvo įsakyta kartą per savaitę klau- 
syti krikščioniškojo mokslo, bet tai buvo daroma, 

kaip įsakoma visiems mokytis vietinės istorijos, ge- 
ografijos, kalbos—ir kad geros valios žmogus turėtų 
progos pažinti Kristaus mokslą bei palyginti jį su 
tais prietarais, kuriuose jis buvo auklėjamas. Bet nie- 
kas nebuvo verčiamas krikštytis be savo įsitikinimo. 

ydas laikomas kažkokiu nevydonu—visos žmo- 
nijos, ypač krikščionių priešu, kurį kaip kokį išdy- 
kusį vaiką protarpiais reikią nuplakti, Susiorganizavo 
kryžeivių armijos keliauti į rytus atimti iš turkų švento 
Jeruzalės miesto bei Kristaus Grabo ir nutaria, kad 
jų aštrūs ginklai turį būti pirma pamirkyti vietinių 
priešų —žydų kraujuje. Ir liejasi čiurkšliais žydų krau- 
jas vien tik dėl to—kad tai žydų. Tokios didelės kry- 
žeivių armijos nebeorganizuojamos, o žydus lupti te- 
bėra noras. Jų skerdynes atlikti mėgina paprastos gau- 
jos: muša pačius žydus ir naikina jų nuosavybę. Apie 
tinkamą nubaudimą kaltininkų ir apie atlyginimą pa- 
darytų skriaudų ne labai kas rūpinasi. Paprastai 
nėra jokio pagrindo tokiam neteisėtam karui. Paragina 
vienas kitą: eikim mušti žydų, ir pakankamai susirenka 
tos rūšies savanorių. 

Nėra, sakysi, žydams mušti priežasties. Nėra, — 
bet, kas nori, lengvai gali ją surasti. Dingo nežinia kur 
krikščionio vaikas, ypač jei tai atsitiko apie žydų ve- 
lykas,—tai, be abejonės, žydai jį nužudė ir suvartojo 
jo kraują savo macuose. Kilo kur nors užkrečiamos 
ligos,—gydytojai įspėja žmones, kad negertų nevirinto 
vandens, Vadinas, vanduo užnuodytas; iš to daroma 
išvada, kad žydai metę nuodų į šulinius. Vėl žydų 
kinkos dreba. Mesti ant žydų be jokio tikro pagrindo 
kad ir didžiausį nusikaltimą nelaikoma nusikaltimu 
prieš teisingumą. 

Visa tai yra istoriški faktai, kurių žydai savo gy- 
venime prityrė, ir kurie turėjo jiems doringumo at- 
žvilgiu didelės neigiamos įtakos. Zydai per savo karštą 
temperamentą buvo labai susijaudinę dėl tų skriaudų. 
Jie neseka Kristaus mokslu, kuris įsako, kad nereikia 
keršyti, kad reikia už pikta geru atsilyginti, mylėti ir 
priešus. Ta krikščionių neapykanta, kurioje jie buvo 
auklėjami, padidėjo ir sustiprėjo; jie ieškojo tik pro- 
gos atkeršyti krikščionims už padarylas skriaudas ir 
dar labiau įsistiprino savo apjakime Kristaus ir Bažny 
čios atžvilgiu. Net maži žydų vaikai skersomis aki- 
mis žiūri į krikščionis. 

Bet mes, Kristaus mokiniai, turime sekti Jo mokslu 
ir mylėti žydus, kaipo savo artimus, nors jie ir piktai 
būtų prieš mus nusistatę, Jie yra lygūs mums ir tuo at- 
žvilgiu, kad Kristus lygiai juos atpirko, kaip ir mus. 
Jie dabar tuo atpirkimu nesinaudoja, bet kiekvienoje 
valandoje turi teisę naudotis ir eiti į dangų drauge 
su mumis. Jeigu iš žydų maža kas Kristaus malone 
tesinaudojo, tuo kalti ir krikščionys, kurie turėdami 
taip gražų krikščionišką mokslą, ne vienu atžvilgiu 
pikčiau elgiasi negu žydai ir dėl to atstumia juos nuo 
krikščionijos. 


Santykiai su pagonimis. 


Ne sant mūsų krašte pagonių, neturime betar- 
piškų santykių su jais. Bet Bažnyčia turi betarpiškų 
santykių su visais pagoniškais kraštais. Mes, kaipo 
jos nariai turime santykių su pagonimis, tarpi- 
ninkaujant Bažnyčiai. Pagonis yra mūsų artimas, kaip 
ir visi kiti žmonės. Mes turime jį mylėti, kaip save, 

ir linkėti jam viso gera, ypač amžinos laimės—kartu su 
mumis amžinai linksmintis ir džiaugtis dangaus karalys- 
tėje. Už juos išganytojas lygiai, kaip ir už mus, mirė ant 
kryžiaus. Jeigu ne ypatinga Dievo apvaizda ir malonė, 
mes dar būtume tebesą pagonys. Anksčiau išvesti iš 
pagoniškos tamsybės į krikščioniškąją šviesą, mes 
negalime abejingai žiūrėti į tiek milijonų mūsų arti- 
mų tebežūstančių toje tamsybėje. 

Bažnyčia deda visas pastangas, kad įvykdytų 
Kristaus įsakymą: Eidami į visą pasaulį, skelbkite Evangeliją vi- 
sam sutvėrimui (Mor. 16, 15). Tuo tikslu siunčiami uolūs 
bei mokyti žmonės į visus pagoniškus kraštus moky- 
ti ir šviesti pagonių, steigti mokyklų, prieglaudų, sta- 
tyti bažnyčių naujiems krikščionims. Tam įvykdyti rei- 
kia daug lėšų, kurios surenkamos iš katalikų. 

Dabartinis Šventasis Tėvas Pijus XI ragina 
steigti visame katalikiškame pasaulyj misijų draugijų 
ir daryti rinkliavų, kad katalikų misijos galėtų naudin- 
gai ir sėkmingai veikti. Nuo sėkmingo ir naudingo 
misijų veikimo pareina daugelio žmonių išganymas. 
Misijų šelpimas yra geriausiasis gailestingasis darbas. 
Jeigu mes savo aukomis nors vieną pagonį padarytu- 
me krikščioniu, jeigu nors vieną įvestume į dangaus 
karalystę, kaip jis būtų mums amžinai dėkingas —ir ko- 
kių didelių nuopelnų mes turėtume pas Dievą! 

Pagonys daug geresni yra už mūsų bedievius 
atkritėlius, kurie buvo pašvęsti Kristaus malone, ap- 
šviesti jo mokslu, auklėjami jo Bažnyčioje, o patys sa- 
vo pikta valia išsižadėjo Dievo, neigdami patį jo bu- 
vimą. Pagonys nepriėjo dar prie tokio kraštutinio apja- 
kimo, kaip bedieviai: jie neneigia Dievo buvimo, išma- 
no bent tiek, kad turi būti aukščiausioji būtybė, tik 

negali pažinti ir atrasti. Jie niekuomet nebuvo pa- 
švęsti Dievo malone, niekad nebuvo girdėję apie pa- 
saulio Išganytoją ir Jo mokslą. Pagonys nebuvo Baž- 
nyčios nariai, ji jų neauklėjo. Jie buvo savo tėvų ir 
protėvių pagoniškai auklėjami; todėl jiems sunku 
yra be kitų pagalbos nusikratyti pagoniškais prieta- 
rais, 

Jei mes dabar jų negelbėtume, jie turėtų teisę skųs- 
tis aname gyvenime: Dėlko jūs, laimingesneji mūsų 
broliai, būdami Dievo ypatingai mylimi ir jo šviesa ap- 
šviesti nesuteikėte mums tos šviesos, kuri veda į am- 
žiną laimę? ar tai padarėte šykštumo,*ar nerangumo, ar 
didelio meilės trūkumo dėliai — mums vis tiek: mes 
pasiliekame amžinai nelaimingi! 


a 


TURINYS. 
I Dalis—Kristaus Bažnyčia. 


1 Kas tai yra Bažnyčia . 

2 Bažnyčios Įkūrėjas . 

3 Bažnyčios reikalingumas 

4 Bažnyčios pažymiai 

5 Romos papos neklaidingumas. 

6 Ar visi Bažnyčios nariai lygūs 

7 Bažnyčios narių santykiai savo tarpe . 


II Dalis — Santykiai su nekatalikais. 


1 Santykiai su bedieviais . š 
2 Santykiai su rusais atsiskyrėliais . 
3 Santykiai su protestantais . 

4 Santykiai su žydais 

5 Santykiai su pagonimis . 


XV i k I Į 
t 3 7 3 (ako ' 
Ž “ = 
Ė iš a Ža 
INEA (, - 1 d * d 
į ši 1 / , 22 


Kainą I litas. 


Kiti autoriaus raštai: 
Apie Tikėjimą . .. . 31it 60c. 
Mišių Auka. „| 20c. 
3 Moterystės nesuardomybė.. 1 lit. 


Socialistų sumanymai E: 60c. 


| > 5 


